10-04-2021 • 10:48πμ\nΑναφορά στα self test και στο άνοιγμα των σχολείων έκανε σήμερα το πρωί, η υπουργός Παιδείας, Νίκη Κεραμέως.\nΌπως είπε, ήδη έχουν διατεθεί από τα φαρμακεία ενόψει της επαναλειτουργίας των σχολείων 300.000 self tests. Παράλληλα ανακοίνωσε ότι το μέτρο των τεστ επεκτείνεται και στο βοηθητικό προσωπικό, στο προσωπικό καθαριότητας, αλλά και το διοικητικό προσωπικό των σχολείων. «Τα τεστ θα πρέπει να γίνονται πριν από τη Δευτέρα και την Πέμπτη κάθε εβδομάδα και οι δηλώσεις στην πλατφόρμα ξεκινούν από αύριο και έως 24 ώρες πριν την προσέλευση στο σχολείο», τόνισε.\nΗ κυρία Κεραμέως ανέφερε πως μετά το Πάσχα το Υπουργείο Παιδείας θα συζητήσει με τους ειδικούς για όλες τις βαθμίδες εκπαίδευσης, το Γυμνάσιο, το Δημοτικό και το Νηπιαγωγείο ώστε να αποφασιστεί πότε και με ποιος όρους θα επαναλειτουργήσουν. «Προχωράμε με πολύ προσεκτικά βήματα και πάμε να υπηρετήσουμε δύο στόχους. Πρώτον την προστασία της υγείας και δεύτερον πώς θα συνεχιστεί η εκπαίδευση. Δεν υπάρχει αμφιβολία ότι ο φυσικός χώρος των παιδιών είναι το σχολείο», εξήγησε.\nΤέλος, η υπουργός Παιδείας αναφέρθηκε και στα voucher των 200 ευρώ, για τα οποία οι αιτήσεις ξεκίνησαν στις 5 Απριλίου, σημειώνοντας πως έχουν ήδη εγκριθεί πάνω από 200.000 αιτήσεις νέων για να πάρουν τεχνολογικό εξοπλισμό.\n«Self test τουλάχιστον 24 ώρες πριν την προσέλευση στο σχολείο»\nΝωρίτερα, για την διαδικασία των self test που θα διενεργούν οι μαθητές μίλησε και η υφυπουργός Παιδείας, Ζέττα Μακρή.\nΌπως είπε, τα self test θα πρέπει να τα κάνουν μαθητές και εκπαιδευτικοί τουλάχιστον 24 ώρες πριν από την προσέλευσή τους στις σχολικές μονάδες. Σύμφωνα με την κυρία Μακρή, οι γονείς δε θα συνδράμουν από ιατρικής άποψης, απλώς θα κάνουν το τεστ, το οποίο έχει απλές διαδικασίες και στη συνέχεια θα συμπληρώνουν τα στοιχεία των παιδιών στην πλατφόρμα.\nΣε περίπτωση που βγει θετικό κρούσμα, θα ακολουθηθούν οι οδηγίες του ΕΟΔΥ, τόνισε η κ. Μακρή. Επεσήμανε πως αν δεν υπάρχει δυνατότητα εκτύπωσης της βεβαίωσης μετά τη διενέργεια του τεστ, αρκεί και μια χειρόγραφη βεβαίωση που θα περιλαμβάνει τα στοιχεία του παιδιού.


eKorinthos - Ελληνικά Αναψυκτικά: Συνταγές που μας γυρνούν πίσω στον χρόνο!\nΚαι όμως συμβαίνει. Στον καιρό της ύφεσης και των μνημονίων υπάρχουν κλάδοι της οικονομίας ανέλαβαν δράση, αναπτύχθηκαν και απέκτησαν θέση στο οικονομικό στερέωμα.\nΖώντας σε μια χώρα γεμάτη ήλιο και μια τεράστια παραγωγή από φρούτα, εύλογα θα μπορούσε να αναρωτηθεί κανείς, γιατί όχι ελληνικά αναψυκτικά;\nΗ αλήθεια είναι ότι έχουμε. Κάποιες από τις εταιρίες είναι περισσότερο και κάποιες λιγότερο γνωστές. Κάποιες απευθύνονται στο ευρύ κοινό (λιανική) και κάποιες άλλες ανήκουν στην κατηγορία αποκλειστικά στην χονδρική.\nΌπως και να έχει, τα ελληνικά αναψυκτικά και οι χυμοί είναι ένας αναπτυσσόμενος κλάδος που έχει δώσει και συνεχίζει να δίνει εξαιρετικά δείγματα όχι μόνο στην εγχώρια αλλά και την παγκόσμια αγορά.\nΤι περιλαμβάνεται κάτω από την ομπρέλα ελληνικά αναψυκτικά\nΚάτω από την ετικέτα «Ελληνικά Αναψυκτικά», μπορεί κανείς σήμερα να βρει μια πληθώρα προϊόντων που διακρίνονται για τα εξαιρετικά ποιοτικά και γευστικά χαρακτηριστικά τους. Πιο συγκεκριμένα μπορούμε σε γενικές γραμμές να διακρίνουμε τις παρακάτω τέσσερις κατηγορίες.\nΤα «γνωστά» Αναψυκτικά\nΣε αυτή την κατηγορία ανήκουν τα γνωστά ανθρακούχα αναψυκτικά που όλοι γνωρίζουμε από εταιρείες που έχουν εδραιωθεί στον χώρο. Για όσους αποφεύγουν τη ζάχαρη οι ελληνικές εταιρίες προσφέρουν τα αντίστοιχα προϊόντα με προσθήκη stevia.\nΆλλη μια κατηγορία που είναι γνωστή εδώ και χρόνια στο ευρύ κοινό. Μεγάλη ποικιλία σε φυσικούς χυμούς φρούτων με ή χωρίς την προσθήκη ζάχαρης. Προσωπικά σε κάποιους από αυτούς (ναι – είναι ελληνικές εταιρίες), έχω βρει την απόλυτη ισορροπία γεύσης, ωστόσο αυτό είναι υποκειμενικό.\nΦυσικοί χυμοί σε συμπυκνωμένη μορφή. Για όσους χρειάζονται μεγάλη κατανάλωση χωρίς να καταναλώνουν πολύ χώρο στο ψυγείο του. Η ποικιλία σε φρούτα δεν είναι τόσο μεγάλη όσο αυτή της προηγούμενης κατηγορίας, υπάρχουν ωστόσο οι θαυμαστές αυτού του είδους χυμού.\nΠαραδοσιακές Συνταγές σε μορφή αναψυκτικού/χυμού\nΕδώ έχουμε την εξέλιξη της παραπάνω κατηγορίας. Αναπτύσσεται τα τελευταία χρόνια και προσφέρει μοναδικές γευστικές επιλογές που βασίζονται σε πατροπαράδοτες συνταγές ή ιδιαίτερους συνδυασμούς που κάνουν τη διαφορά.\nΣε αυτήν την κατηγορία ανήκουν και τα παραδοσιακά ελληνικά αναψυκτικά Gia…giamas. Οι γεύσεις τους μας ταξιδεύουν στα παιδικά μας χρόνια και στην αγαπημένη μας γιαγιά. Έχουν ξεχωρίσει για την μοναδική τους γεύση και η λεμονάδα Gia…giamas έχει αποσπάσει Βραβείο Ανώτερης Γεύσης & 2 Χρυσά Αστέρια από το Διεθνές Ινστιτούτο Γεύσης και Ποιότητας ITQI.


«Ψάξτε εκεί που κοιτάζει ο άγγελος» - Το Βατικανό αποφάσισε να ανοίξει μια κρύπτη για να εντοπίσει ένα χαμένο κοριτσάκι | ΤΟ ΠΟΝΤΙΚΙ\nΗ ιστορία της Εμανουέλα Ορλάντι συντάραξε την Ιταλία πριν από 36 χρόνια. Η Εμανουέλα ήταν τότε 14 χρονών και επέστρεφε σπίτι της από το ωδείο όπου παρακολουθούσε μαθήματα φλάουτου. Το κοριτσάκι δεν εμφανίσθηκε ποτέ στην οικογένεια της. Χάθηκε. Σαν να άνοιξε η γη και να το κατάπιε. Δεν το είδε ποτέ ξανά κάνεις. Τότε οι γονείς της κίνησαν γη και ουρανό, μαζί με την αστυνομία προκειμένου να βρουν το παιδί ή έστω κάποιο ίχνος του. Τίποτε ήταν σαν να μην υπήρξε ποτέ.\nΤα χρόνια πέρασαν και το μαράζι έτρωγε τους γονείς. Γνώριζαν ότι το κοριτσάκι τους είχε πεθάνει αλλά ικέτευαν να βρουν έστω κάποιο του ρούχο, κάτι να θάψουν.\nΜέχρι που κάποια στιγμή μετά από κάποιους μήνες η οικογένεια έλαβε μια επιστολή από άγνωστο αποστολέα που έλεγε «για να βρείτε την κόρη σας ψάξτε εκεί που δείχνει ό άγγελος» Η επιστολή συνοδευόταν από μια φωτογραφία ενός αγάλματος αγγέλου.\nΟι γονείς έψαξαν κάθε τετραγωνικό μέτρο της πόλης της Ρώμης για να εντοπίσουν το άγαλμα και όταν το βρήκαν ζήτησαν από το Βατικανό να τους επιτρέψει να ανοίξουν τους δυο τάφους, τις δυο κρύπτες που είχε απέναντι του και κοίταζε το άγαλμα του αγγέλου.\nΤότε το Βατικανό δεν έδωσε την άδεια. Απάντησε αρνητικά. Οι γονείς δεν το έβαλαν κάτω και συνέχιζαν να διαμαρτύρονται στην Αγία Έδρα να τους επιτραπεί να ανοίξουν τις 2 κρύπτες.\nΣτις 11 Ιουλίου παρουσία δυο δικηγόρων του Βατικανού, οι γονείς πήραν την άδεια και θα ανοίξουν τις κρύπτες μήπως και βρουν μέσα τους κάποιο ίχνος από το μικρό κοριτσάκι τους.\nΗ υπόθεση θυμίζει λίγο «κώδικα Ντα Βίντσι» όμως πρόκειται για μια συγκλονιστική ιστορία που το τέλος της θα αποκαλυφθεί σύντομα.


Για την γενική απεργία στις 12 Νοέμβρη: ανασυγκρότηση - αντίσταση - αντεπίθεση | ΞΕΚΙΝΗΜΑ Βόλου\nHome Κεντρική Πολιτική Προκηρύξεις Slider Για την γενική απεργία στις 12 Νοέμβρη: ανασυγκρότηση - αντίσταση - αντεπίθεση\nΓια την γενική απεργία στις 12 Νοέμβρη: ανασυγκρότηση - αντίσταση - αντεπίθεση\nΞΕΚΙΝΗΜΑ Βόλου Κεντρική Πολιτική , Προκηρύξεις , Slider Edit\nΑνακοίνωση της Οργάνωσης Βόλου του Ξ για την γενική απεργία στις 12 Νοεμβρίου.\nΤο ότι τα μέτρα του 3ου μνημονίου, της κυβέρνησης ΣΥΡΙΖΑ-ΑΝΕΛ, συνεχίζουν την κατεδάφιση των δικαιωμάτων και του βιοτικού επιπέδου των εργαζομένων και του λαού δεν χωράει αμφιβολία και δεν σηκώνει και πολύ συζήτηση. Ούτε βέβαια χωρά αμφιβολία το ότι τα λεγόμενα «ισοδύναμα» που υποσχέθηκε ο Τσίπρας ήταν ένα χοντρό ψέμα.\nΤο ερώτημα που πραγματικά τίθεται είναι πως μπορεί το εργατικό - λαϊκό κίνημα να ανασυνταχθεί, να αντισταθεί και να περάσει στην αντεπίθεση για να ανατρέψει τη σημερινή κατάσταση;\nΚαι η απάντηση δεν είναι εύκολη ή απλή. Γιατί μετά από 5 χρόνια άγριας λιτότητας, αλλά και αμέτρητων εργατικών – λαϊκών αγώνων, το μαζικό κίνημα αισθάνεται κουρασμένο, απογοητευμένο και προδομένο από τον ΣΥΡΙΖΑ ο οποίος υποσχέθηκε ανατροπή των μνημονίων και σήμερα κάνει ακριβώς αυτά που κατάγγελλε.\nΕπιπλέον, η πλειοψηφία της ηγεσίας του συνδικαλιστικού κινήματος (δηλαδή οι ΠΑΣΚΕ - ΔΑΚΕ) ενισχύει το αίσθημα αδυναμίας και απογοήτευσης στις γραμμές του μαζικού κινήματος γιατί συνεχίζει το ίδιο «βιολί» των 24ωρων ντουφεκιών στον αέρα. Χωρίς προετοιμασία, χωρίς σχέδιο και κυρίως χωρίς προοπτική και εναλλακτική πρόταση στον υποτιθέμενο μονόδρομο των μνημονίων.\nΑυτή η στάση της πλειοψηφίας της ΓΣΕΕ, αλλά όχι μόνο, υποσκάπτει την επιτυχία της 24ωρης γενικής απεργίας που έχει προκηρυχθεί για τις 12 του Νοέμβρη. Διόλου τυχαία οι ίδιοι οι εργαζόμενοι δεν δείχνουν πλέον ίχνος εμπιστοσύνης σε αυτές τις ηγεσίες.\nΜε αυτά σαν δεδομένα καταθέτουμε τις δικές μας προτάσεις για το πώς θεωρούμε ότι θα έπρεπε να οργανωθεί η γενική απεργία της 12ης Νοέμβρη.\n· Πρώτα και κύρια είναι απαραίτητο να γίνουν γενικές συνελεύσεις εργαζομένων σε όσο το δυνατόν περισσότερους εργασιακούς χώρους και κυρίως στα εργοστάσια.\n· Στις γενικές συνελεύσεις χρειάζεται όχι απλά να γίνει περιγραφή των νέων αντιλαϊκών μέτρων αλλά κυρίως να παρουσιαστεί ένα σχέδιο κινητοποιήσεων που να ξεκινά στις 12 Νοέμβρη και να έχει συνέχεια.\n· Η γενική απεργία θα πρέπει να συνδεθεί με την κατάσταση που επικρατεί μέσα σε κάθε εργασιακό χώρο ξεχωριστά και ειδικά εκεί όπου θα επίκειται η υπογραφή Επιχειρησιακών Συλλογικών Συμβάσεων Εργασίας.\n· Το σχέδιο αυτό πρέπει να στοχεύει στη δημιουργία ενός μετώπου αγώνα ανάμεσα στους εργαζόμενους και στα πλατιά λαϊκά στρώματα που πλήττονται από την κυβερνητική πολιτική: αγρότες, συνταξιούχοι, άνεργοι, μικροεπαγγελματίες, νεολαία.\n· Επιπλέον είναι απαραίτητες οι περιοδείες σε χώρους δουλειάς και κυρίως εκεί όπου δεν υπάρχουν σωματεία ώστε το μήνυμα της αντίστασης να φτάσει παντού.\nΈχουν κάνει οτιδήποτε από τα παραπάνω οι συνδικαλιστικές πλειοψηφίες; Όχι. Θα κάνουν μήπως κάτι τις επόμενες ημέρες; Και πάλι όχι!\nΓιατί; Γιατί αυτές οι ηγεσίες έχουν αποδεχτεί και υποταχθεί στους κανόνες του συστήματος και της αγοράς. Γιατί δεν έχουν πολιτική απάντηση απέναντι στην διεθνή κρίση του συστήματος, απόρροια της οποίας είναι η κρίση στην Ελλάδα. Γιατί στην «καλύτερη» δεν πιστεύουν πραγματικά ότι μπορεί να αλλάξει η σημερινή κατάσταση και στη «χειρότερη» είναι συνειδητά ξεπουλημένες.\nΣτον «ορίζοντα» τους υπάρχει μόνον ο συμβιβασμός. Όσο το σύστημα ήταν σε οικονομική άνοδο ο συμβιβασμός ήταν λιγότερο επώδυνος για τους εργαζόμενους. Όμως εδώ και χρόνια το σύστημα βρίσκεται σε μια βαθιά δομική κρίση ιστορικών διαστάσεων και έτσι συμβιβασμός σημαίνει πορεία προς την εξαθλίωση.\nΔιότι είναι φανερό ότι οι δανειστές και η ελληνική άρχουσα τάξη απαιτούν ένα και μόνο πράγμα: να συνεχιστεί και να βαθύνει η φτωχοποίηση των εργαζομένων και του λαού. Να συντριβεί κάθε δικαίωμα που οι εργαζόμενοι κατέκτησαν τα τελευταία 100 και πλέον χρόνια. Αυτά απαιτούν οι δανειστές και το ελληνικό κεφάλαιο και δεν κάνουν βήμα πίσω.\nΓι’ αυτό και όλα τα παραπάνω καθήκοντα πρέπει να περάσουν σε ανιδιοτελείς αγωνιστές της βάσης, σε εργαζόμενους που δεν έχουν σχέση με τα γραφεία, τους μηχανισμούς των κομμάτων του κατεστημένου και τον εργοδοτικό συνδικαλισμό. Ο συντονισμός των αγώνων, η ανάπτυξη ενός σχεδίου για την κλιμάκωση των αγώνων, η σύνδεση των αγώνων της βιομηχανικής περιοχής με την πόλη και τα υπόλοιπα στρώματα που κτυπιούνται είναι κάτι που θα πρέπει να αναλάβουν οι αγωνιστές και οι δυνάμεις που είναι έτοιμες να δώσουν τη μάχη μέχρι το τέλος με μοναδικό στόχο την εξυπηρέτηση των συμφερόντων και των αναγκών των εργατικών και λαϊκών στρωμάτων.\nΌσο και αν οι δυνάμεις αυτές είναι μικρές, χρειάζεται να πάρουν την πρωτοβουλία, και να παλέψουν με υπομονή και επιμονή για να περάσουν τα πρωτοβάθμια σωματεία, οι ομοσπονδίες και συνολικά το συνδικαλιστικό κίνημα στα χέρια ανιδιοτελών αγωνιστών και αγωνιστικών παρατάξεων, που δεν έχουν βουτηγμένα τα χέρια τους στη διαπλοκή και τη διαφθορά.\nΟ αγώνας αυτός όμως, δεν είναι απλά συνδικαλιστικός, είναι και πολιτικός. Για να μπορέσει το εργατικό-λαϊκό κίνημα να μπει ξανά σε τροχιά πραγματικά μαχητικών αγώνων χρειάζεται να εξοπλιστεί με μια εναλλακτική πολιτική προοπτική.\nΧρειάζεται ένα εναλλακτικό πολιτικό σχέδιο για το πώς μπορεί να ξεπεραστεί η κρίση από την πλευρά των εργατικών λαϊκών συμφερόντων. Αυτή η απάντηση δεν μπορεί παρά να κινείται «εκτός συστήματος», δεν μπορεί παρά να έχει αντικαπιταλιστικό και σοσιαλιστικό περιεχόμενο γιατί η υποταγή του ΣΥΡΙΖΑ απέδειξε ότι δεν υπάρχει καμία πραγματική προοπτική για τους εργαζόμενους μέσα στα όρια του συστήματος!\nΓια αυτό λοιπόν, είναι απαραίτητο το να συνδεθεί η οργάνωση της αντίστασης στα νέα μνημονιακά μέτρα με ριζοσπαστικά πολιτικά αιτήματα όπως: η μονομερής διαγραφή του χρέους, οι εθνικοποιήσεις των τραπεζών και των στρατηγικών τομέων της οικονομίας, η παραγωγική ανασυγκρότηση στη βάση των εργατικών λαϊκών αναγκών, ο εργατικός και κοινωνικός έλεγχος, η σύνδεση των αγώνων στη χώρα μας με τους αγώνες διεθνώς. Αυτό σημαίνει να δοθεί σοσιαλιστική προοπτική στους αγώνες που αργά η γρήγορα θα δώσε η κοινωνία.\nΕίναι βέβαιο ότι οι σημερινές συνδικαλιστικές πλειοψηφίες δεν πρόκειται να ακολουθήσουν τον παραπάνω δρόμο.\nΑυτό το έχει αποδείξει όλη η προηγούμενη 5ετία. Για αυτό χρειάζεται να αλλάξουν οι συσχετισμοί σε όλες τις βαθμίδες του συνδικαλιστικού κινήματος, από τα πρωτοβάθμια σωματεία μέχρι και τις τριτοβάθμιες οργανώσεις.\nΑργά ή γρήγορα η σημερινή δύσκολη συγκυρία θα ξεπεραστεί. Καθοριστικό ρόλο για αυτό θα παίξει το να βγουν όλα τα αναγκαία συμπεράσματα από την υποταγή και την προδοσία του ΣΥΡΙΖΑ καθώς και από το ρόλο και τις ευθύνες των συνδικαλιστικών ηγεσιών. Με αυτά σαν «όπλα» πρέπει να δώσουμε τη μάχη για την επιτυχία της γενικής απεργίας στις 12 Νοέμβρη και κυρίως τη μάχη για την ανασυγκρότηση, αντίσταση και αντεπίθεση του εργατικού και του λαϊκού κινήματος.


Γνωρίστε τον Fluffy και τον Spot, τα τετράποδα ρομπότ της Ford! (video) | SDNA\nΟ Fluffy, το όνομα που έδωσε στο ρομπότ η χειρίστριά του Paula Wiebelhaus, είναι ένα από τα δύο μοντέλα που η Ford ενοικιάζει από το Boston Dynamics, γνωστό για τα προηγμένα κινητά ρομπότ του - το άλλο ρομπότ της Ford ονομάζεται Spot, υποδηλώνοντας την προϊοντική του ιδιότητα. Τα ρομπότ που δοκιμάζει πειραματικά η Ford στο εργοστάσιο κιβωτίων ταχυτήτων Van Dyke φέρουν κίτρινο χρώμα και είναι εύκολα αναγνωρίσιμα.\nΕφοδιασμένα με πέντε κάμερες, μπορούν να κινούνται με ταχύτητα έως και 5 χλμ./ώρα, με την μπαταρία τους να εξασφαλίζει τουλάχιστον δύο ώρες αυτονομίας. Στην πράξη τα ρομπότ αυτά θα σαρώνουν την επιφάνεια του δαπέδου του εργοστασίου με σκοπό την επικαιροποίηση της αρχικής σχεδίασης CAD (Computer Aided Design) – και όπως είναι φυσικό αναμένεται να γίνουν το δεξί χέρι των μηχανικών που ασχολούνται με τον εκσυγχρονισμό του εξοπλισμού του εργοστασίου.\nΜε τον καιρό, σύμφωνα με τον Goderis «στόχος είναι να μπορούμε να ελέγχουμε τα ρομπότ από απόσταση, να τα προγραμματίζουμε για project του εργοστασίου και να λαμβάνουμε αναφορές άμεσα, από οποιαδήποτε τοποθεσία της χώρας.\nΠρος το παρόν, τα ρομπότ μπορούν να προγραμματίζονται για να ακολουθούν μία συγκεκριμένη διαδρομή, ενώ μπορούμε να τα διαχειριζόμαστε από απόσταση έως 50 μ. με μια καινοτόμα εφαρμογή στο tablet.» Το μυστικό της επιτυχίας του Fluffy και του Spot είναι η ευελιξία τους, σχολιάζει η Wiebelhaus, που χειρίζεται το ρομπότ της μέσω μιας συσκευής που θυμίζει παιχνιδοκονσόλα και της επιτρέπει να βλέπει από απόσταση την εικόνα της κάμερας. Εάν προκύψει κάποιο ζήτημα, η συσκευή ελέγχου της Wiebelhaus περιλαμβάνει μία λειτουργία που ακινητοποιεί το ρομπότ εμποδίζοντας τυχόν συγκρούσεις με εμπόδια.\nΤα ρομπότ έχουν τρεις λειτουργίες βηματισμού: περπάτημα για σταθερό έδαφος, βάδισμα σε ανώμαλο έδαφος και ειδική ταχύτητα κίνησης για σκάλες. Τα ρομπότ έχουν τη δυνατότητα να ελίσσονται, να σκύβουν και να περπατούν ευθεία, κάτι που σημαίνει ότι έχουν πρόσβαση σε δυσπρόσιτες περιοχές του εργοστασίου. Μπορούν επίσης να κινηθούν σε δύσκολα εδάφη, κιγκλιδώματα, σκαλιά, ακόμα και σε επιφάνειες με κλίσεις 30 μοιρών.\nΕάν πέσουν, μπορούν να σηκωθούν μόνα τους. Επίσης, μπορούν να διατηρούν μία σταθερή απόσταση ασφαλείας από αντικείμενα για αποφυγή συγκρούσεων. Μερικές φορές ο Fluffy ανασηκώνεται στα ρομποτικά καπούλια του και ανεβαίνει στην πλάτη ενός μικρού, στρογγυλού αυτόνομου κινητού ρομπότ, γνωστού με την ονομασία Scouter.\nΟ Scouter περιηγείται στους διαδρόμους του εργοστασίου, βοηθώντας τον Fluffy να εξοικονομεί ενέργεια από τη μπαταρία του μέχρις ότου έρθει η ώρα να αναλάβει δουλειά. Ο Scouter περιηγείται αυτόνομα στις εγκαταστάσεις σκανάροντας και αποτυπώνοντας τρισδιάστατα νέφη σημείων (3-D point) για τη δημιουργία μιας CAD σχεδίασης. Εάν κάποια περιοχή είναι πολύ στενή για τον Scouter, ο Fluffy έρχεται για να «σώσει» την κατάσταση!\nΓκολάρα ο Κορέα, 1-0 η Λάτσιο (vid


ΒΕΡΟΝΑ - ΤΖΕΝΟΑ (19/10/20, 21:45) ΣΤΟΙΧΗΜΑ - MatchMoney\nΓια τον αγώνα ΒΕΡΟΝΑ-ΤΖΕΝΟΑ γράφει ο Γιάννης Γιαννούλας Ημερομηνία: 23:32 18/10/20\n***Παρουσία 1.000 φιλάθλων.\nΣτο τελευταίο προ διακοπής γνώρισε την πρώτη ήττα,1-0 από την Πάρμα, με γκολ που δέχτηκε στα 23 δευτερόλεπτα. Όταν βρέθηκε σε δύσκολη θέση δεν μπόρεσε να βγάλει ιδιαίτερη αντίδραση, λόγω και των απουσιών είχε πρόβλημα στο δημιουργικό κομμάτι και απείλησε ελάχιστα την αντίπαλο.\nΗ Βερόνα επιστρέφει στη δράση, σε ένα περίεργο παιχνίδι λόγω της αντιπάλου, η οποία έχει πολλά κρούσματα κορονοϊού. Ο Ιβαν Γιούριτς βέβαια δεν… παραμυθιάζεται και τόνισε χαρακτηριστικά: «Η Τζένοα έχει πολλές απουσίες, αλλά από ό,τι καταλαβαίνω και μπορώ να εκτιμήσω, στην ενδεκάδα της δεν θα ξεκινήσει κάποιος παίκτης από την ομάδα νέων. Το παιχνίδι θα είναι πραγματικό, κανονικό, μην περιμένετε εύκολες καταστάσεις».\nΤελευταία αποκτήματα ο φορ Κάλινιτς (15/5 Ρόμα) και ο στόπερ Τσεκερίνι (15/0 Φιορεντίνα).\nΘετικοί στον ιό ο στόπερ Γκιούντερ (3/0) και ο χαφ Μπαράκ (3/0). Τέθηκε νοκ-άουτ ο ιθύνων νους, χαφ Μιγκέλ Βελόσο (3/0). Εκτός οι στόπερ Τσετίν (3/0), Νταβίντοβιτς (-) και οι χαφ Ντάντζι (1/0), Μπενάσι (-). Είχε 8 διεθνείς στις εθνικές ομάδες, επιστρέφει διαθέσιμος ο φορ Ντι Κάρμινε (2/0).\nΠΙΘΑΝΗ 11ΑΔΑ (3-4-2-1): Σιλβέστρι – Εμπερέρ, Τσεκερίνι, Λοβάτο – Φαραόνι, Βιέιρα, Ταμέζ, Λάζοβιτς – Τζακάνι, Ιλιτς – Φαβίλι.\nΙλιτς, Σαλσέδο και Κόλεϊ διεκδικούν θέση μεσοεπιθετικά, στην κορυφή της επίθεσης θα παίξει ο Φαβίλι, με τον Κάλινιτς να έρχεται από τον πάγκο.\nΠροϊστορία με Τζένοα στο «Μπεντεγκόντι»: 14-14-3. Μόλις ένα διπλό στα 26 τελευταία παιχνίδια και στις δύο έδρες.\nN/G τα 3 πρώτα ματς.\nΤο παιχνίδι με την Τορίνο αναβλήθηκε αναπόφευκτα λόγω της έκρηξης του κορονοϊού στις τάξεις της, με 17 παίκτες (!) και πέντε μέλη του τεχνικού τιμ, θετικά στον ιό. Όλα προκλήθηκαν, θεωρητικά, όταν την παραμονή του αγώνα στη Νάπολι νόσησε ο Περίν, την ημέρα του αγώνα και πριν την αναχώρηση ο Σένε, την επόμενη μέρα στα νέα τεστ βρέθηκαν τα υπόλοιπα θετικά κρούσματα.\nΗ Τζένοα πέρασε λοιπόν δύο ταραχώδεις εβδομάδες με τον κορονοϊό, τα θετικά κρούσματα έπεσαν στα επτά και έτσι αποφεύχθηκε το ενδεχόμενο να δούμε μαζική επίκληση στην ομάδα νέων για να καλυφθούν τα κενά της αποστολής. Ο Ρολάντο Μαράν αναπόφευκτα έχει πολλά ερωτηματικά και τονίζει πως «είναι πρόωρο να μιλήσω για συστήματα και ενδεκάδα, καθώς δεν ξέρω ποιους παίκτες θα έχω διαθέσιμους. Θα βρούμε μια συμπαγή αντίπαλο, η Βερόνα είναι ικανή να δυσκολέψει τους πάντες».\nΣτη διακοπή που ακολούθησε πλέον τα θετικά κρούσματα… έπεσαν στα επτά. Ο φορ Ντέστρο (2/1), ο δεξιός μπακ/χαφ Τζαπακόστα (2/1), ο μπακ/στόπερ Κρίσιτο (-), ο νεαρός φορ Μάλες (-) και οι χαφ Λεράγκερ (2/0), Κασάτα (-), Μπρλεκ (-) είναι εκτός.\nΑποθεραπεύθηκαν ο αριστερός μπακ Πελεγκρίνι (1/0), ο β’ γκολκίπερ Μαρκέτι (1/-6) και ο μεσοεπιθετικός Ζάιτς (2/0).\nΕκτός λίστας έμεινε ο Δανός χαφ Σένε (1/0), ενώ στο ρόστερ προστέθηκαν ο φορ Σομουρόντοφ (28/11 Ροστόφ) και ο στόπερ Μπάνι (28/4 Μπολόνια). Αναμενόμενα δεν δόθηκε άδεια στους διεθνείς να αποχωρήσουν για τις εθνικές τους, πλην του χαφ Μπάντελι (2/0).\nΠΙΘΑΝΗ 11ΑΔΑ (3-5-2): Περίν – Γκολντανίγκα, Ζαπάτα, Μασιέλο – Γκιλιόνε, Ροβέλα, Μπάντελι, Ζάιτς, Τσιμπόρα – Πάντεφ, Σομουρόντοφ.\nΠιθανό ντεμπούτο για τον Σομουρόντοφ, φυσικά τα πλάνα του Μαράν είναι στην… ανοιχτή θάλασσα αφού πολλά μπορούν να αλλάξουν από τη μία στιγμή στην άλλη.\nOver 4,5 τα 2 πρώτα ματς.\nΜόλις την παραμονή του αγώνα άρχισαν δειλά δειλά κάποιες εταιρίες να βγάζουν αποδόσεις, όταν έγιναν γνωστά περισσότερα στοιχεία για την εκτιμώμενη αποστολή της Τζένοα. Είναι ανταγωνιστική η αποστολή, φυσικά ακόμα υπάρχουν κενά και το περσινό προηγούμενο, με τη νίκη-παραμονή της Τζένοα επί της αδιάφορης Βερόνα, δίνουν τον άσο στο 1,90 μάξιμουμ.\nΔεν υπάρχει όμως αξία, σε ένα παιχνίδι μπλεγμένο ούτως ή άλλως εδώ και δύο εβδομάδες.\nΑ' ΙΤΑΛΙΑΣ 2010/2011 - 2011/2012 - 2012/2013 - 2013/2014 3 - 0 2014/2015 2 - 2 2015/2016 1 - 1 2016/2017 - 2017/2018 0 - 1 2018/2019 - 2019/2020 2 - 1\n1 Μίλαν 4 12 4 0 0 9 - 1 2 0 0 5 - 0 2 0 0 4 - 1 NNNN\n2 Σασσουόλο 4 10 3 1 0 13 - 6 1 1 0 5 - 2 2 0 0 8 - 4 INNN\n3 Αταλάντα 4 9 3 0 1 14 - 9 1 0 0 5 - 2 2 0 1 9 - 7 NNNH\n4 Νάπολι 4 8 3 0 1 12 - 4 2 0 0 10 - 1 1 0 0 2 - 0 NNN\n5 Γιουβέντους 4 8 2 2 0 9 - 3 1 0 0 3 - 0 0 2 0 3 - 3 NII\n6 Ιντερ 4 7 2 1 1 11 - 8 1 0 1 5 - 5 1 1 0 6 - 3 NNIH\n7 Βερόνα 4 7 2 1 1 4 - 1 1 1 0 1 - 0 0 0 1 0 - 1 NHI\n8 Ρόμα 4 7 2 1 1 8 - 7 1 1 0 7 - 4 1 0 0 1 - 0 INN\n9 Σαμπντόρια 4 6 2 0 2 7 - 7 1 0 1 5 - 3 1 0 1 2 - 4 HHNN\n10 Μπενεβέντο 4 6 2 0 2 8 - 12 1 0 1 3 - 5 1 0 1 5 - 7 NHNH\n11 Τζένοα 3 4 1 1 1 4 - 7 1 0 0 4 - 1 0 1 1 0 - 6 NHI\n12 Φιορεντίνα 4 4 1 1 2 7 - 8 1 0 1 2 - 2 0 1 1 5 - 6 NHHI\n13 Κάλιαρι 4 4 1 1 2 6 - 10 0 0 1 0 - 2 1 1 1 6 - 8 IHHN\n14 Σπέτσια 4 4 1 1 2 5 - 9 0 1 1 3 - 6 1 0 1 2 - 3 HNHI\n15 Λάτσιο 4 4 1 1 2 4 - 8 0 1 1 2 - 5 1 0 1 2 - 3 NHIH\n16 Μπολόνια 4 3 1 0 3 7 - 8 1 0 1 7 - 5 0 0 2 0 - 3 HNHH\n17 Ουντινέζε 4 3 1 0 3 3 - 6 1 0 2 3 - 5 0 0 1 0 - 1 HHHN\n18 Πάρμα 4 3 1 0 3 4 - 9 1 0 1 1 - 2 0 0 2 3 - 7 HHNH\n19 Κροτόνε 4 1 0 1 3 3 - 11 0 1 1 1 - 3 0 0 2 2 - 8 HHHI\n20 Τορίνο 3 0 0 0 3 4 - 8 0 0 2 4 - 7 0 0 1 0 - 1 HHH\nΜίλαν 0 4 0 0 3 1 0 1 1 0 2 0 0 2 2 4 0 1 3\nΣασσουόλο 0 1 2 1 1 2 1 1 1 0 0 1 1 1 3 1 3 4 0\nΑταλάντα 0 0 3 1 3 0 1 1 0 0 2 0 1 0 4 0 4 4 0\nΝάπολι 0 1 2 0 2 1 0 2 0 0 0 1 0 1 2 1 2 1 2\nΓιουβέντους 0 2 1 0 1 1 1 1 0 0 0 1 1 1 2 2 1 2 1\nΙντερ 0 2 0 2 2 1 1 0 1 1 2 0 0 1 3 2 2 4 0\nΒερόνα 3 0 0 0 0 2 1 0 2 0 0 0 1 3 0 3 0 0 3\nΡόμα 1 0 1 1 2 1 0 2 0 0 0 1 0 1 2 1 2 2 1\nΣαμπντόρια 0 3 1 0 3 0 1 2 0 0 1 0 1 0 4 3 1 2 2\nΜπενεβέντο 1 0 1 2 0 1 3 0 1 1 0 0 2 1 3 1 3 3 1\nΤζένοα 1 0 2 0 1 1 1 1 0 0 0 1 1 1 2 1 2 1 2\nΦιορεντίνα 1 1 1 1 1 2 1 0 1 1 1 1 0 1 3 2 2 3 1\nΚάλιαρι 0 2 1 1 1 1 2 0 0 1 1 1 1 2 2 2 2 3 1\nΣπέτσια 0 2 2 0 1 2 1 0 1 1 1 1 0 1 3 2 2 2 2\nΛάτσιο 0 3 1 0 1 0 3 0 0 2 1 0 1 2 2 3 1 2 2\nΜπολόνια 1 1 1 1 2 1 1 2 0 0 0 1 1 2 2 2 2 2 2\nΟυντινέζε 2 1 1 0 0 3 1 0 2 1 0 1 0 3 1 3 1 1 3\nΠάρμα 1 1 2 0 1 2 1 1 1 0 0 1 1 2 2 2 2 2 2\nΚροτόνε 0 2 2 0 0 1 3 0 1 1 0 0 2 2 2 2 2 3 1\nΤορίνο 1 0 2 0 0 1 2 0 0 2 0 1 0 1 2 1 2 2 1


Η ΕΠΙΣΗΜΗ ΣΥΛΛΟΓΗ GRAPHIC NOVELS ΤΗΣ MARVEL - Page 4 - 2010-19 - GreekComics\nBy germanicus, September 13, 2019 in 2010-19\nΚυριακή, κλασσική μέρα ανάγνωσης και έτσι ας πω και εγώ τις εντυπώσεις μου από το 4ο τόμο. Ο καπτεν δεν ανήκει στους αγαπημένους μου και έτσι έχω μόνο σκόρπιες εικόνες από crossover με X men κυρίως.\nΗ συγκεκριμένη ιστορία δουλεύει αρκετά καλά ως ένα είδος origin - reboot και συστήνει ένα νέο χαρακτήρα ( Winter Soldier ) με μεγάλη επιτυχία. Δεν έχει πολύ μπλα-μπλα , οι σκηνές δράσης είναι όμορφα δωσμενες και σε γενικές γραμμές εγώ το απόλαυσα. Έχει βέβαια ανοικτό φινάλε, αλλά θέλω να πιστεύω πως θα μπει και η συνέχεια.\nΔιαβάστηκε και ο 4ος τόμος. Ο Brubaker οδηγεί τον Captain σε ένα reboot, ενώ ταυτόχρονα βάζει τις βάσεις για την επιστροφή του Bucky. Το στρατιωτικό background του Brubaker (όπως διάβασα στο extra υλικό) βοηθάει πολύ στην ανάπτυξη του ήρωα, αφού βλέπουμε και τον Captain να έχει πολλά flashbacks από μάχες του στον Δεύτερο Παγκόσμιο. Επίσης πολλά από αυτά τα flashbacks τα βλέπει μπερδεμένα, χωρίς να ξέρει ποια συνέβησαν πραγματικά ή ποια έχει ξεχάσει. Αυτό σε συνδυασμό με τις δολοφονίες που διαπράττει μία μυστική φιγούρα προσδίδει κι ένα πολύ ωραίο μυστήριο στην όλη ιστορία.\nΣε κάποιες φάσεις που ο Captain America αναρωτιέται τι συμβαίνει, τι είναι πραγματικό και γιατί οι αναμνήσεις του είναι μπερδεμένες ένιωσα μια ψυχεδέλεια στην ατμόσφαιρα, μου έφερε στο μυαλό μία πολύ αγαπημένη μου ταινία, το Memento. Εκτός αυτών βλέπουμε και τη σχέση του με τη Sharon Carter και τον Nick Fury, καθώς δεν παραμελεί τους δεύτερους χαρακτήρες σε αυτήν την ιστορία. Τα flashbacks και οι σκηνές μάχης μαζί με το Bucky βοηθούν πολύ στο να στηθεί σωστά η επιστροφή του παλιού του φίλου και φυσικά στο να εκπλαγεί από αυτό που θα δει και ο ήρωας, αλλά και ο αναγνώστης να κατανοήσει το συναισθηματικό υπόβαθρο της σχέσης του Steve Rogers με τον Bucky Barnes.\nΕίναι η πρώτη μου επαφή με το σχέδιο του Steve Epting και νιώθω πολύ ικανοποιημένος με αυτό που είδα, ρεαλιστικές σκηνές μάχης, σαφή πάνελ και πολύ όμορφα designs σε στολές με πιο ξεχωριστή του σύγχρονου Bucky. Φαίνεται και πόσο πιστή μεταφορά έγινε στην (ταινιάρα) Captain America: The Winter Soldier.\nΠολύ ικανοποιημένος και από τον 4ο τόμο, ελπίζω το "Ο Στρατιώτης του Χειμώνα" να βγει σύντομα για να απολαύσουμε και το τέλος αυτής της ιστορίας.\nΔιαβάστηκε και το 4ο... Για να είμαι ακριβής, ξαναδιαβάστηκε, καθώς είχα αγοράσει τα αρχικά τεύχη τότε (2005, πότε πέρασαν 14-15 χρόνια!).\nΕίναι η πρώτη που με βρίσκει ικανοποιημένο στο τέλος. Αφενός, το ωραίο κατασκοπικό ύφος που προσπάθησε να δώσει ο Brubaker, αφετέρου το υπέροχο σχέδιο των Epting/Lark. Φυσικά και έχω κάποιες ενστάσεις, αλλά αυτές έχουν σχετικά μικρή βαρύτητα.\nΗ βασική ένσταση, όσον αφορά την ιστορία, είναι το γεγονός της χρησιμοποίησης του Bucky. Θεωρώ ακόμη λανθασμένη την επαναφορά του χαρακτήρα. Τότε (2005) ήμουν ακόμη πιο ένθερμος, αλλά μεσολάβησαν οι 3 υπέροχες ταινίες Κάπτεν Αμέρικα και η σειρά/κινούμενο σχέδιο Avengers Earth's Mightiest Heroes και μαλάκωσαν αρκετά την αντίθεσή μου. Βέβαια, στις ταινίες τα πράγματα είναι εντελώς ξεκάθαρα, καθώς ο Καπ "κοιμόταν" όσο ο Bucky δρούσε ως Winter Soldier. Στα κόμικς τα πράγματα δεν είναι τόσο ξεκάθαρα καθώς σε κάθε περίπτωση ο Καπ έχει υπάρξει ενεργός κάποια στιγμή δράσης του WInter Soldier, οπότε ο Καπ βγαίνει κάπως ...μειωμένης αντίληψης. Τεσπα, κάνουμε τα στραβά μάτια...\nΓια το σχέδιο, η βασική μου αντίρρηση είναι η μάσκα του Καπ, με την πολύ χαμηλή μύτη, η οποία σε συνδυασμός με το "βαρύ" σχέδιο του Epting στα πρόσωπα, ασχημαίνει αρκετά τον Καπ. Θεωρητικά ο Καπ είναι ένας πολύ ωραίος άντρας, με ήρεμα χαρακτηριστικά και καθαρό πρόσωπο. Ο Epting τον φτάνει στα όρια του US Agent με την προσέγγισή του. Είναι βέβαια πταίσμα, καθώς το σύνολο είναι συγκλονιστικό, με εξαιρετικές εναλλαγές ήρεμων στιγμών με μικρά πάνελ και εντυπωσιακών σκηνών δράσης με ατελείωτα σαλόνια, με χρήση photo reference που δεν... προσβάλει (ala Greg Land), ωραία χρήση σκιάς για την ατμόσφαιρα και ταιριαστή χρωματική παλέτα. Καμία σχέση με τον πρωτόλειο Epting των Avengers, που πνίγηκε κάτω από την λαίλαπα Tom Palmer και το άθλιο χρώμα της εποχής, ακόμη και από το subpar σχέδιό του στους X-τίτλους, κυρίως το X-Factor (καμία σχέση με το διαγωνισμό τραγουδιού).\nΜε διαφορά μέχρι στιγμής η καλύτερη στιγμή της συλλογής. Τα επόμενα μοιάζουν εξίσου δελεαστικά. Δεν έχω την παραμικρή ιδέα για το Deadpool, και καθώς ο δεσμός μου με τον χαρακτήρα είναι σχεδόν ανύπαρκτος, προβλέπω να το ευχαριστηθώ χωρίς ενδοιασμούς. Για το Astonishing το ξανάγραψα, το θεωρώ αριστούργημα από όλες τις απόψεις...\nΓια τη χρήση παλαιότερων ιστοριών, το θεωρώ εκ των ουκ άνευ. Διαφωνώ για το ότι δεν απευθύνονται στο νεανικό κοινό (το οποίο βέβαια είναι τουλάχιστον 25 χρονών!). Και μόνο το γεγονός ότι πολλές από αυτές είναι η βάση τόσων νέων ταινιών κάτι λέει. Το Kree-Skrull War είναι καλή περίπτωση. Το σχέδιο του Neal Adams είναι εντυπωσιακό, αλλά μια προσεκτική ματιά και στο σχέδιο των αδελφών Buscema θα δείξει ότι τεχνικά δεν υπολείπονται σε τίποτε, ίσα ίσα υπερτερούν σε κάποια στοιχεία (πχ δράση). Σε κάθε περίπτωση, θα τα ξαναπούμε όταν έρθει η ώρα!\nWith Us For: 282 Days\nΠριν από 1 ώρα, tkollias είπε:\nΔεν μπορώ,πρέπει να το πω.\nΕίμαστε στα τέσσερα τεύχη ακόμα και δεν ξέρω αν αντέξω άλλη κριτική,για κάποιο λόγο μου φαίνεται αστείο.\nΔεν μιλάω με κακία.\nΑπλά μιλάς με τόση ευστοχία και γνώση στο αντικείμενο αναφέροντας στη κριτική σου ΤΑ ΠΆΝΤΑ που χρησιμοποιήθηκαν στο κόμικ (ή και έξω από αυτό).Ομολογώ πως έχασα τη μπάλα στα μισά στις αναφορες σε άλλα κόμικ.\nΣε φαντάζομαι ντυμένο στη τρίχα με tuxedo φορώντας μεταξοτά γάντια να διαβάζεις το κόμικ.Δίπλα στο τζάκι σου καθισμένος πάνω σε ένα μαλακό και βολικό καναπέ.Με μιά όμορφη χαμηλή μελωδία να παίζεται από ένα παλιό κλασσικό πικάπ με συνοδεία τσαγιού και μπισκότων.Όπως κάνουν αυτοί οι διανοούμενοι και κουλτουριάρηδες μιλώντας για μουσική,έργα θεάτρου,κινηματογραφικά και έργα τέχνης.Έχεις και την ίδια αυστηρότητα στο θέμα,απλά ταιριάζει.Και αυτή η προσωπική μου υπερβολή μου φαίνεται αστεία.\nΑπλά μπράβο,τι κάνεις εδώ; Πήγαινε να γίνεις κριτικός κόμικ αν υπάρχει κάτι τέτοιο!!\nEdited October 28, 2019 by TheMetalBat\n2 hours ago, TheMetalBat said:\nΑπλά μιλάς με τόση ευστοχία και γνώση στο αντικείμενο αναφέροντας στη κριτική ΤΑ ΠΆΝΤΑ που χρησιμοποιήθηκαν στο κόμικ (ή και έξω από αυτό).Ομολογώ πως έχασα τη μπάλα στα μισά στις αναφορες σε άλλα κόμικ.\nΣε φαντάζομαι ντυμένο στη πένα με tuxedo φορώντας μεταξοτά γάντια να διαβάζεις το κόμικ.Δίπλα στο τζάκι σου καθισμένος πάνω σε ένα μαλακό και βολικό καναπέ.Με μιά όμορφη χαμηλή μελωδία να παίζεται από ένα παλιό κλασσικό πικάπ.Όπως κάνουν αυτοί οι διανοούμενοι και κουλτουριάρηδες μιλώντας για μουσική,έργα θεάτρου και κινηματογραφικά και έργα τέχνης.Έχεις και την ίδια αυστηρότητα στο θέμα,απλά ταιριάζει.Και αυτή η προσωπική μου υπερβολή μου φαίνεται αστεία.\nΔεν το παίρνω αρνητικά, μην ανησυχείς, γελάω κι εγώ με την εικόνα που σχηματίζεται στο κεφάλι σου. Αν δεν είχα τον Αιώνιο#3 στο σχεδιαστήριο μπορεί και να σκάρωνα ένα σκιτσάκι!\nΠάντως, για να είμαι ειλικρινής, μάλλον εδώ είναι ο εξ ορισμού κατάλληλος "τόπος" να εκφράζουμε τις απόψεις μας για αυτά που διαβάζουμε. Δεν θεωρώ ότι είμαι κανένας κριτικός κόμικς, μακριά από μένα η ταμπέλα του κριτικού. Μια απλή άποψη εκφράζω, προσπαθώντας να την υποστηρίξω με όποια αίσθηση αποκομίζω ή όποιο επιχείρημα θεωρώ ότι απαιτείται (αν αυτό σου φαίνεται σε βάθος, που να με ακούσετε να θάβω το Joker!!).\nΔυστυχώς, θα πρέπει να αντέξεις, σκοπεύω μα συνεχίσω ακάθεκτος!!!\n28 λεπτά πριν, tkollias είπε:\nΣτην επόμενη κριτική σου θα σου ετοιμάσω vodka martini.\nΔιαβάστηκε και το τεύχος 4.Ήταν μυστήριο και το έχασα λίγο κάπου ενδιάμεσα.Υπάρχουν και άλλοι "φλογεροί"; Εγώ μόνο έναν ξέρω\nΩραίο Κομιξο-ρεαλιστικό το σχέδιο,όχι όσο ρεαλιστικό όσο του Iron Man Extremis αλλά όσο αρκετά κοντά πάει η πένα και το μολύβι.Έχει αρκετή δράση σε βαθμό ταινίας σχεδόν.Το έβδομο κόμικ μέσα στο τόμο ήταν λίγο περίεργο,αυτό το "Ιντερλούδιο".Αλλά στο τέλος,γ@μ₩ το κερατό μου,συγκινήθηκα......\nΕσύ στο τέλος,ναι εσύ!!! Τη κατάρα μου να έχεις ρε....\nΕπείσης έλεγξα την αγγλική έκδοση του κανονικού κόμικ όμως και στο τέλος λέει "The End" δηλαδή "Τέλος".Αλλά εδώ λέει "Η συνέχεια στο Στατιώτη του Χειμώνα" άρα μας το υπόσχεται σχεδόν η Hatchette χαχαχα.Έμεινα χωρίς λεφτά για τα επόμενα τρία τεύχη κερνώντας φίλους και οικογένεια λόγο Ονομαστικής και Εθνικής γιορτής\nαν όντως διαβάζεις αυτό το thread σε παρακαλώ αγόρασε όλα τα εκδοτικά δικαιώματα για να έχεις την δυνατότητα να εκδόσεις όλη την συλλογή όπως είναι στο εξωτερικό,εδώ στην Ελλάδα.Γιατί μερικοί αρχάριοι αναγνώστες κομίκ διψούν για τις καλύτερες ιστορίες της Marvel (καλή ώρα) σε σκληρόδετη έκδοση και σε οικονομική,γενικά για το αντικείμενο, τιμή, όπως η συλλογή σου.\nΕυχαριστώ για την ευκαιρία αυτήν και τα τεύχη που έχω ή και θα έχω της συλλογή.\nένας τύπος που ονειρεύεται!!\nEdited October 29, 2019 by TheMetalBat\n19 min ago , TheMetalBat said:\nΥπάρχουν και άλλοι "φλογεροί"; Εγώ μόνο έναν ξέρω\nΠράγματι, υπήρξαν και άλλοι. Ο original Human Torch (Jim Hammond) ήταν ένα ανδροειδές δημιούργημα του Phineas Horton από τα 40ς (πρώτη κυκλοφορία 1939) και ήταν το επίκεντρο του πρώτου τεύχους της σειράς Marvels των Busiek/Ross. Ο χαρακτήρας κάποια στιγμή είχε θεωρηθεί ότι ήταν το σώμα του Vision, μέχρι που ο Byrne ξεχώρισε τα origin των χαρακτήρων και τον επανέφερε στο West Coast Avengers#50.\nΚάποια στιγμή απέκτησε ένα βοηθό, τον μεταλλαγμένο Toro, με τις ίδιες δυνάμεις, ενώ μετέφερε και κάποιες δυνάμεις του στην Spitfire με μετάγγιση (!). Επίσης, οι δυνάμεις του προκάλεσαν το ατύχημα με το οποίο απέκτησε δυνάμεις και η Frankie Raye, θετή κόρη του Phineas, η οποία απέκτησε λανθάνουσες φλεγόμενες δυνάμεις. Ο χαρακτήρας αυτός έγινε η κοπέλα του Johny Storm πριν γίνει η νέα herald του Galactus, ονόματι Nova.\nΟ Johnny Storm όταν απέκτησε δυνάμεις πήρε το όνομα Human Torch για να τιμήσει τον original. Στην πραγματικότητα, ως χαρακτήρας δημιουργήθηκε με το ίδιο σκεπτικό που δημιουργήθηκαν οι Silver Age εκδοχές των Flash, Green Lantern κτλ., δηλαδή μια ανανεωμένη επανέκδοση του ήρωα.\nΓενικά, όπως αντιλαμβάνεσαι, είναι η κλασική περίπτωση Milk_the_Cow μέχρι τέλους και χωρίς καμία ντροπή....\nΈρχεται για μένα η πρώτη μεγάλη δοκιμασια για το αν θα συνεχίσω τη σειρά. Ο πρώτος τόμος ήταν που με έπεισε να την αγοράσω ολόκληρη. Τον βρήκα άψογο σε όλα. Ο δεύτερος με φρεναρησε κάπως (βρήκα το σενάριο να στερείται λογικής και επίσης δε μου άρεσε το ότι η αναβάθμιση του Αιρον μαν οφειλεται σε μεγάλο βαθμό σε άλλο άτομο), αλλά όχι αρκετά για να αλλάξω γνώμη. Στον τόμο των Εκδικητων βρήκα κάποια προβλήματα στην ιστορία, αλλά αυτό που με προβλημάτισε περισσότερο ήταν ότι η ιστορία δεν ολοκληρώθηκε. Τέλος πάντων, τουλάχιστον ολοκληρώθηκε το βασικό θέμα της ιστορίας, η δημιουργία της νέας ομάδας των Εκδικητων. Κι ερχόμαστε στον τέταρτο τόμο, όπου ούτε η κεντρική ιστορία ολοκληρώνεται. Πότε θα διαβάσουμε την συνέχεια; Στους επόμενους 2 μήνες; Στους επόμενους 6 μήνες; Σε ένα χρόνο; Κι αρχίζω να σκέφτομαι τι είδους είναι αυτή η συλλογή. Συλλογές ιστοριών που δεν έχουν καμία σχεση μεταξύ τους ή μια με την άλλη, που δεν ξέρουμε ποια χρονολογία έχουν εκδοθεί, που κόβονται στη μέση. Ο καπταιν Αμερικα του 3ου τόμου, πού βρίσκεται χρονολογικά σε σχέση με τον Καπ του 4ου; Όταν ο Θωρ αναστηθεί στον δικό του τόμο θα παίξει ξύλο με τον Αιρον μαν. Ποιον Αιρον μαν; Αυτόν που έχει αναβαθμιστεί με τον extremis του 2ου τόμου; Αυτόν που έφτιαξε τη νέα ομάδα την Εκδικητων του 3ου τόμου; Άλλον Αιρον Μαν; Γενικά η όλη έκδοση αρχίζει και μου δίνει μια εντύπωση ενός αχταρμά, ποιοτικότατου μεν, αχταρμά δε. Δεν υπάρχουν πληροφορίες για τη χρονολογία των αρχικών εκδόσεων. Επίσης δε μου αρκούν οι πληροφορίες της πρώτης σελίδας για το περιβάλλον στο οποίο εκτυλισσονται οι ιστορίες. Γενικά μου δίνει την εντύπωση μιας σειράς χωρίς συνοχή.\nΣε αυτά έρχονται να προστεθούν ένας τόμος του Ντεντπουλ, ο οποίος χαρακτήρας τη δεκαετία του 90 μου άρεσε αλλά όχι πια, κι ένας τόμος του Θωρ που τον έχω στην αρχική του έκδοση (το πρώτο μου διπλό). Έχω 10 μέρες ακόμη να αποφασίσω. Οι πιθανότητες είναι ακόμη υπέρ του να συνεχίσω. Αλλά ο αρχικος ενθουσιασμός έχει κοπάσει.\nΠάντως θα ήθελα σιγουρα μια καλύτερη ενημέρωση σχετικά με τις χρονολογιες εκδόσεως των πρωτότυπων ιστοριών και μια όσο το δυνατόν χρονική συνέχεια μεταξύ των τομων. Δηλαδή πχ να μην πηγαίνουμε από το 2001 στο 2006, μετά στο 2005 και μετά στο 2004 κι ύστερα στο 2007. Ας υπάρχει μια πιο ομαλή ροή. Το σύμπαν της Μαρβελ εξελίσσεται κάθε λίγα χρόνια, και οι ιστορίες των ηρωων δεν είναι εντελώς αυτόνομες.\nΤο τι συμφωνία έχει κάνει η Hachette με την Ανουμπις εμένα ως πελάτη δε με ενδιαφέρει. Ας ερχόταν σε συμφωνία και με την Οξύ. Με ενδιαφέρει το να με ικανοποιεί το προϊόν που έχω στα χέρια μου. Και όπως φαίνεται, η Ανουμπις κάνει ο,τι έκανε και με τις δικές της εκδόσεις, που για μένα ήταν ένα μπέρδεμα, γι αυτό και είχα σταματήσει να τις αγοράζω. Όχι ότι και η Οξύ έχει άλλη νοοτροπία όπως βλέπω... Είναι κι ένα παράπονο που είχα ανέκαθεν από τις ελληνικές εκδοτικές εταιρείες όπως Καμπανά, Μαμουθ. Διαβάζαμε ιστορίες πχ του 80 ταυτόχρονα με ιστορίες του 60. Κι όταν πχ γίνονταν crossover μαθαίναμε την αρχή ή το τελος μιας ιστορίας 50 τεύχη μετά.\nEdited October 29, 2019 by theforce\nAφού περέκαμψα τους Avengers (έχω αποφασίσει να αγοράζω επιλεκτικά) σήμερα διάβασα το Εκτός Χρόνου, που είναι και το πρώτο Captain America που διάβασα γενικώς.\nΟπότε καταλαβαίνετε πως η εισαγωγή στην αρχή του τόμου ήταν κάτι παραπάνω από χρήσιμη για μένα\nΜ΄άρεσε η ιστορία. Είχε δράση και πολύ σασπένς, ενώ έκανε κι αρκετά ανοίγματα. Δεν ήταν μονοδιάστατη.\nΣίγουρα μου έχουν γεννηθεί κάποια ερωτήματα σχετικά με την πλοκή. Αλλά φαντάζομαι θ΄απαντηθούν στη συνέχεια.\nbtw o Ρεντ Σκαλ πολύ ενδιαφέροντας χαρακτήρας, έχω περιέργεια να μάθω τι απέγινε.\nΗ ιστορία πράγματι κόβεται στη μέση, αλλά απ΄τη στιγμή που προλογίζεται η συνέχειά της θεωρώ σίγουρο ότι θα τη δούμε.\nΚαι μάλλον σύντομα. Αν κρίνω κι απ΄την Αγγλία δεν μεσολαβούσαν πολλοί τόμοι μεταξύ 2 parts της ίδιας ιστορίας.\nΤώρα αν βγει σε 1 μήνα ή σε 3 μήνες δεν θεωρώ ότι έχει και μεγάλη διαφορά.\nΈτσι κι αλλιώς θα το έχουμε ξεχάσει ως τότε το 1ο μέρος, οπότε ευκαιρία να το κάνουμε επανάληψη\nΒαθμό δεν βάζω γιατί θέλω να δω πως θα καταλήξει\nΔιάβασα και τον Κάπταιν Αμέρικα.\nΠολύ ωραίο το σενάριο. Μας παρουσιάζει τους βασικούς συμμάχους κι εχθρούς του ήρωα, όπως και καινούργιους, χωρίς να κουράζει. Μου άρεσε επίσης που τα τέσσερα τελευταία τεύχη διαβάζονται άνετα κι αυτόνομα. Πρόκειται για αυτοτελείς ιστορίες, που συμβάλλουν ταυτόχρονα στην εξέλιξη της κεντρικής πλοκής του τόμου και διαφωτίζουν δευτερεύοντα γεγονότα. Ειδικά το έβδομο τεύχος με συγκίνησε. Καημένε Τζακ, δεν είχες καμμία ελπίδα να παραμείνεις στο προσκήνιο, τώρα που ο αυθεντικός ήρωας επέστρεψε\nΤο σκίτσο και τα χρώματα είναι σκοτεινά κι ατμοσφαιρικά. Δίνουν έναν ξεχωριστό τόνο στην ιστορία, κατάλληλο για τα κατασκοπευτικά/πολεμικά θέματα που παρουσιάζονται. Ακόμη και στο έβδομο τεύχος ο αναπληρωτής σκιτσογράφος προσπαθεί και καταφέρνει να παρουσιάσει επιτυχημένα την ιστορία, μολονότι εμφανώς μειονεκτεί σε σχέση με τους μόνιμους σκιτσογράφους\nΜοναδικό μειονέκτημα η συνηθισμένη (σε κόμικ Κάπταιν Αμέρικα) απεικόνιση των Ρώσων και Γερμανών ως ''κακών'', τους οποίους σταματάνε οι ''καλοί'' Αμερικανοί. Ευτυχώς η ιστορία είναι τόσο καλογραμμένη που το παραβλέπουμε.\nΜε το καλό να δούμε και την συνέχεια\nEdited October 30, 2019 by Super Goofy 000\n13 λεπτά πριν, Super Goofy 000 είπε:\nΝαι ρε φιλε ειδικά στο τέλος με το παγοτατζή ΑΑΑΑΑΑΑΑΑΑΑΑΑΑΑΑΑΑΑΑΑΑ\nΆλλος έκανε το σχέδιο στο 7; Για αυτό μου φαινόταν λίγο παράξενο.\n23 λεπτά πριν, TheMetalBat είπε:\nΚαι με διαφορά το καλύτερο αυτόνομο τεύχος, από όλους τους τόμους μέχρι στιγμής! Ειδικά το φινάλε απίστευτο\n47 λεπτά πριν, EVANGELOS είπε:\nΠρέπει να έχω ένα Xmen που έχει γράψει σε σχέδιο Μαναρα,να του το πάω για υπογραφη η θα με πάρει με τις κλωτσιές;(εμένα μου άρεσε βέβαια,αλλά δεν ξέρω αν ο ίδιος θα θέλει να το θυμάται)\nΝα τού το πας! Πιστεύω θα νοιώθει περήφανος που είχε συνεργαστεί με έναν θρύλο των κόμικς, όπως ο Μανάρα\n1 λεπτό πριν, Super Goofy 000 είπε:\nΣυμφωνώ απόλυτα,και όπως είπα είμαι φαν,απλά αυτή η ιστορία ίσως είναι από τις πιο εξτριμ εικαστικά στην ιστορία της Μάρβελ για ευνόητους λόγους,και μάλλον θα θεωρείται "μαύρο πρόβατο" γι αυτό...\nΓεια σας παιδιά και συγχαρητήρια που έχετε ένα φόρουμ για τα κόμιξ που όλοι αγαπάμε. Ένα γρήγορο πέρασμα σε όλα αυτά που προηγήθηκαν και σε αυτά που έρχονται...\nΟι 3 πρώτοι τόμοι τόσο σε σενάριο όσο και σε σχέδιο ήταν πολύ καλοί (ακόμα και αυτός του Άιρον Μαν που είχε μπορώ να πω μια "διαφορετικότητα" στο σχέδιο, θα συμφωνήσω με αυτό που είπαν κάποια παιδιά παραπάνω, ότι θύμιζε μια ατμόσφαιρα νεο-νουάρ και δεν με χάλασε).\nΣτο Σπάιντερ-Μαν παρότι δεν είμαι και πολύ φαν του μυστικιστικού στοιχείου, ήταν καλή αυτή η νέα διάσταση που προστέθηκε στην ιστορία του ήρωα. Πάρα πολύ καλές χιουμοριστικές ατάκες και καρέ μάχης. Βαθμολογία: 8/10.\nΣτο Άιρον Μαν ψιλο-άργησα να καταλάβω ότι ο κόσμος δεν γνωρίζει τον "πιλότο" της στολής, αλλά ότι γνωρίζει πως ο Τόνι είναι ο κατασευαστής της. Η ροή της ιστορίας κυλάει ομαλά με αρκετές επεξηγήσεις (ιδιαίτερα το τελευταίο εγώ το χρειάστηκα) και στα συν είναι και η ανατροπή που συμβαίνει στο τέλος. Παρόλα αυτά στο τελευταίο τεύχος χρειάστηκε να σταθώ αρκετά στο καρέ που ο ανταγωνιστής πεθαίνει, διότι δεν κατάλαβα εάν τον σκότωσε ο Άιρον Μαν ή αν πέθανε από μόνος του (όπως στην ταινία Άιρον Μαν 3). Τέλος και έμενα δεν μου άρεσε καθόλου (μπορώ να πω ότι ως ένα βαθμό σοκαρίστικα) που ο Τόνι κλώτσησε τον νεκρό-ακέφαλο ανταγωνιστή. Βαθμολογία: 6/10.\nΟι Νέοι Εκδικητές μου άρεσαν πολύ. Δεν με χάλασε η μποτούλα του Σπάιντι, αν και χρειάστηκε να γκουγκλάρω για να μάθω περισσότερα πράγματα για το νησί που ήταν οι Εκδικητές (δεν το είχα ξανακούσει κάπου) και γενικά τι παίζει με την Σπάιντερ-Γούμαν (σε ποιους έδινε αναφορά και για την ΑΣΠΙΔΑ και για τους Εκδικητές). Επίσης στα συν η παρουσία του Γούλβεριν (παιδιά μακάρι να βγάλουν στην πορεία το Ολντ Μαν Λόγκαν), οι διάλογοι μεταξύ Κάπτεν Αμέρικα και Άιρον Μαν και η υποπλοκή στην αρχή με τον Νταρντέβιλ. Βαθμολογία: 9/10.\nΓενικά η άποψή μου σχετικά με τα κόμιξ που έχει εκδόσει η Οξύ (Ντάρκ Φοίνιξ) είναι ότι μάλλον δύσκολα θα τα βγάλει η Χασέτ (το γράφω καλά;) έως και καθόλου, εκτός και αν γίνει αυτό που λένε πολλά μέλη του φόρουμ ότι θα βγει προς το τέλος της σειράς (όταν θα έχει πλέον εξαντληθεί η έκδοση της Οξύ). Πάντως για το "στοιχείο" που βρήκατε στην αφίσα του 1ου τόμου, θέλω να πιστεύω ότι όντως θα δούμε και κλασσικές ιστορίες από την δεκαετία '80-'90.\nΓια το θέμα που έχετε αναφέρει με τις επανεκδόσεις τίτλων (Εξτρέμις), επειδή δεν έχω μεγάλη γκάμα από κόμιξ θα μου επιτρέψετε να μην πάρω θέση.\nΤέλος για την τιμή (μην πέσετε να με φάτε) και έχοντας διαβάσει αρκετά σχόλια πιο πάνω αλλά και ερευνώντας λίγο το θέμα (τιμές Ανούμπις-Οξύ συν τα τεύχη που περιέχει κάθε τόμος τους, σε σχέση με τα αντίστοιχα της Χασέτ), πιστεύω ότι είναι αυτό που λένε στο όριο. Θα μπορούσαν είναι η αλήθεια αφού είναι 15ήμερο να το έβαζαν στα 7,99 ευρώ, όμως καταλαβαίνω ότι από την πλευρά της εκδοτικής θα μπορούσε να προκύψει "κάποιο" λειτουργικό κόστος που δεν θα μπορούσε να το αντιμετωπίσει (δεν θα την συνέφερε) σε βάθος χρόνου. Ξαναλέω 10 ευρώ το μήνα (αν ήταν μηνιαίο) κανένα πρόβλημα, 10 ευρώ το 15ήμερο (όπως είναι) στο όριο, 8 ευρώ το 15ήμερο ακόμα καλύτερα για εμάς.\nΕλπίζω να μην σας κούρασα με την όλη ανάλυση. Με αφορμή το ψάξιμο της συλλογής στο ίντερνετ, βρήκα αυτό το καταπληκτικό φόρουμ για τα κόμιξ και είπα να εγγραφώ. Ελπίζω και εγώ φυσικά να εκδοθεί και να ολοκληρωθεί η σειρά στο μέλλον, περιέχοντας μία καλή ποικιλία από ήρωες και ιστορίες!\nΣε αναμονή λοιπόν και σε επαγρύπνηση για τα επόμενα τεύχη (θέλω το Ολντ Μαν Λόγκαν μην τα ξαναλέμε), μέχρι τότε να διαβάζετε κόμιξ και να περνάτε καλά.\nEdited February 3 by kaneda\n5 hours ago, Super Goofy 000 said:\nΕντάξει, δεν είναι και κανένας πρωτάρης όσον αφορά τους θρύλους των κόμικς! Cockrum, Neal Adams, Arthur Adams, Simonson, Byrne, Buscemas, Paul Smith, Barry Windsor Smith, Alan Davis, Jim Lee, Sienkewitch, |Miller, Golden, Anderson, McLeod, Silvestri, Larroca....\nΨάχνω και δύσκολα βρίσκω κάποιον που να ΜΗΝ είναι θρύλος!!\nEλπιδοφόρο αυτό το "όπως θα δείτε στη συνέχεια οι τίτλοι καλύπτουν διάφορες εποχές της Marvel".\nΓια το πράγματι πολύ δυνατό τεύχος #7 του Captain America, είμαστε σίγουροι ότι το έχει σχεδιάσει άλλος;\nΝόμιζα ήταν διαφορετικό το σχέδιο από άποψη του σχεδιαστή, μιας και η ιστορία είναι ψιλοανεξάρτητη και μ΄αυτό τον τρόπο θέλησε να το καταλάβουμε.\nΌπως στα flashbacks αλλάζει το σχέδιο για να καταλάβουμε ότι πρόκειται για γεγονότα του παρελθόντος.\nΟ σχεδιαστής είναι ο εξαίρετος Jean Paul Leon, ο οποίος έχει ένα εντελώς δικό του ύφος, πολύ ατμοσφαιρικό. Τον είχα λατρέψει στο The Further Adventures of Cyclops and Phoenix (1996), σε μελάνι Klaus Janson, φυσικά έχει αρκετές άλλες συμμετοχές σε διάφορα κόμικς\nΌμως, στο συγκεκριμένο τεύχος του Κάπτεν Αμέρικα, τα μελάνια τα είχε αναλάβει ο ίδιος (κι όχι ο Tom Palmer όπως αρχικά νόμιζα, εξ ου και το edit), και δυστυχώς το συγκεκριμένο αποτέλεσμα, στα δικά μου μάτια, δεν λειτούργησε. Αντίθετα, θεωρώ εξαιρετική ιδέα ότι επέλεξαν ένα άλλο ύφος για την ιστορία ώστε να ξεχωρίζει από τα προηγούμενα κι επόμενα. Ωραία ιστορία, όντως, κι ένα πικρό αντίο σε ένα χαρακτήρα που γνωρίσαμε κι αγαπήσαμε στα υπέροχα τεύχη των DeMatteis/Zeck/Beatty τη δεκαετία του 80.\nEdited October 31, 2019 by tkollias\nδιόρθωση για λάθος στοιχεία\nWith Us For: 2165 Days\nΔιάβασα και το New Avengers επιτέλους. Γενικά οι διάλογοι του Bendis με κουράζουν λίγο, το έχω διαπιστώσει και στα Σούπερμαν που γράφει τώρα στην DC. Το να σταματάνε οι προτάσεις στη μέση και άλλα τέτοια κόλπα δεν το κάνει φυσικό. Παρόλα αυτά είχε ωραίες ατάκες, κυρίως από τον Spider-Man. Όσον αφορά την ιστορία, τα πρώτα 2-3 τεύχη με τις μάχες στο Raft με κούρασαν λίγο, χαρακτήρες να ξεπετάγονται από το πουθενά και γενικά ένας αχταραμάς δράσης. Αν έδινα αυτό το τεύχος σε κάποιον που δε διαβάζει υπερηρωικά δεν θα τον αδικούσα αν νόμιζε ότι πρόκειται μόνο για ξύλο χωρίς ουσία. Παρ'όλα αυτά το 2ο μισό του τόμου έφτιαξε κάπως, που αποκτά μια πιο ενδιαφέρουσα ιστορία που ψάχνουν τι ακριβώς έγινε και γιατί απέδρασαν όλοι αυτοί. Πάντως γενικά μπερδευτικός τόμος για τόσο αρχή της συλλογής. Πρέπει να ξέρεις ποιος είναι ποιος, κάνει συνέχεια αναφορές σε σχέσεις χαρακτήρων και γεγονότα του σύμπαντος της Marvel και χάνεσαι εύκολα. Η ιστορία συνεχίζεται φαίνεται και έχει όντως ενδιαφέρον. Ίσως κάποια στιγμή ψάξω τα επόμενα στα Αγγλικά γιατί δεν είδα άλλο New Avengers του Vol. 1 στην ξένη συλλογή. Απ'ότι είδα έχουν βγάλει 13 paperbacks που συλλέγουν όλα τα New Avengers, παίδεμα.\nΠάντως η έκδοση είναι φοβερή. Σκληρό εξώφυλλο, σχετικά ελαφρύ (μπορείς εύκολα να το κρατάς στα χέρια σου όσο το διαβάζεις), ποιοτικό χαρτί, ωραία εκτύπωση, απίστευτο δέσιμο με αποτέλεσμα να μην έχουμε σχεδόν καθόλου gutter loss στις σελίδες που συνεχίζονται από την αριστερή στην δεξιά σελίδα, και πολύ καλή τιμή.\nΜακάρι να μπορούσα να αγοράζω ολόκληρες σειρές σε τέτοιες εκδόσεις (και σε τέτοια τιμή φυσικά).\nLord Makro 22,865\n5 hours ago, tkollias said:\nΟ σχεδιαστής είναι ο εξαίρετος Jean Paul Leon, ο οποίος έχει ένα εντελώς δικό του ύφος, πολύ ατμοσφαιρικό.\n... και ο οποίος έχει μείνει στην ιστορία για το σχέδιό του στο Earth-X - ΕΠΟΣ ΕΠΟΣ ΕΠΟΣ!\nWith Us For: 775 Days\n18 λεπτά πριν, Lord Makro είπε:\nγια το σχέδιό του στο Earth-X\nΤο οποίο Earth - X έχει κυκλοφορήσει στο εξωτερικό από την Hachette σε 2 τόμους (τεύχη 0 έως 12) και ελπίζω να κυκλοφορήσει και στα ελληνικά... γιατί είναι πραγματικά ΕΠΟΣ ΕΠΟΣ ΕΠΟΣ!\nΔιαβάστηκε και το Captain America. Μακράν το καλύτερο από τα 4 θεωρώ, είμαι και φαν του χαρακτήρα από τις ταινίες και οι λίγες πτυχές των κόμικ που έχει δανειστεί η τριλογία του Κάπτεν Αμέρικα με έκαναν να απολαύσω την ιστορία περισσότερο. Πολύ ενδιαφέρον σενάριο, δουλεμένο και με ανατροπές. Στην αρχή μπορεί να χαθείς αλλά μέχρι το τέλος όλα μπαίνουν λίγο-πολύ στην θέση τους και μένεις έκπληκτος με την όλη φάση. Ανυπομονώ για την συνέχεια.\nΚάπου είπε ο @TheMetalBat ότι οι φανς του MCU θα μπερδευτούν με τον λευκό Nick Fury. Δεν θεωρώ ότι το MCU θα φρενάρει την απόλαυση της ιστορίας και θα μπερδέψει, αντίθετα πολλοί χαρακτήρες από τις ταινίες εμφανίζονται εδώ και κάποιος που τις θυμάται καλά θα χαρεί να τους αναγνωρίσει. Βλέπουμε πχ την Σάρον Κάρτερ, τον Βαρόνο Ζίμο, τον Crossbones και άλλους χαρακτήρες που είχαν δεύτερο ρόλο στις ταινίες του Κάπτεν Αμέρικα εδώ να έχουν πιο σαφή ανάμειξη στην ιστορία του και να καταλαβαίνουμε γιατί τους επέλεξαν για τις κινηματογραφικές μεταφορές. Κάπου στην αρχή εμφανίζεται και ο Κόκκινος Φρουρός τον οποίο θα ενσαρκώσει ο David Harbour στην ταινία Black Widow. Γενικότερα ένα μεγάλο μπράβο στo MCU γιατί δεν του φαίνεται αλλά έχει σεβαστεί και ακολουθήσει τα κόμικ με πολύ δημιουργικό τρόπο που δεν είναι μια στείρα μεταφορά-αντιγραφή ενός συγκεκριμένου storyline αλλά έχει κάτι νέο για όλους. Πχ εδώ ο Κοσμικός Κύβος έχει διαφροετικό ρόλο από ότι στις ταινίες που αποδείχθηκε να είναι infinity stone, αλλά τον ένταξαν στα δικά τους πλαίσια κάνοντας μια ωραία αναφορά στα κόμικ.\nΚατόπιν ωρίμου σκέψεως πήρα τον τόμο του Captain, και αυτή τη στιγμή έχω διαβάσει τα 4 πρώτα τεύχη.\nΝα πω ότι μου χτύπησαν άσχημα κάποια πράγματα με την μετάφραση και ειδικά την απόδοση των ονομάτων. Γιατί το Κόκκινο Κρανίο να λέγεται Ρεντ Σκαλ; Δεν έχει κανένα νόημα και είναι καθαρή ξενομανία αφου δεν πρόκειται για απόδοση κάποιου ονόματος που ακούγεται περίεργα (π.χ. Δονητής), αντιθέτως είναι απόλυτα φυσιολογικό να λέγεται "Κρανίο" και εκφράζει απόλυτα τον χαρακτήρα. Να ξέρετε ότι σε άλλες χώρες αυτού του είδους τα ονόματα μεταφράζονται σχεδόν πάντα. Εντωμεταξύ όταν τον αναφέρουν σαν "Ρεντ Σκαλ" ήχει κάπως καλύτερα αφού το "Ρεντ" χτυπάει πιο άμεσα σαν χρώμα στο μυαλό μας, τις περισσότερες φορές όμως λένε απλά "Ο Σκαλ" με αποτέλεσμα να χάνεται τελείως το ειδικό βάρος του ονόματος.\nΑπό την άλλη, αν κατάλαβα καλά την γνωστή μας οργάνωση ΑΙΜ την μεταφράζουν σαν... ΜΠΙ;;; Μα τι γίνεται;\nTι είναι η οργάνωση AIM;\nΝα πω την αλήθεια στο σημείο εκείνο με το ΜΠΙ δεν κατάλαβα τι εννοούσε\nΌσον αφορά τα ονόματα το έχω γράψει κι αλλού ότι προτιμώ να μένουν ως έχουν.\nΣτη δεκαετία του ΄60-΄70, που το επίπεδο αγγλικών των Ελλήνων ήταν πολύ κάτω του μετρίου, είχε ένα νόημα να μεταφράζεις τα ονόματα.\nΑλλά στην Ελλάδα του 2019 αν υπάρχει άτομο που δεν ξέρει ότι Red Skull σημαίνει Κόκκινο Κρανίο, υπάρχει πρόβλημα\nΦυσικά και ξέρουμε τι σημαίνει. Η συγκεκριμένη έκδοση όμως υποτίθεται ότι είναι ΜΕΤΑΦΡΑΣΜΕΝΗ στα Ελληνικά. Και ο "Σκαλ" δεν λέγεται έτσι επειδή αυτό είναι το όνομά του (π.χ. Στηβ) αλλά γιατί είναι είναι το "Κρανίο". Κατανοητό ότι δεν είναι όλα τα ονόματα κατάλληλα για απόδοση στα Ελληνικά, εδώ όμως είναι πιστεύω φάουλ...\nA(dvanced) I(dea) M(echanics). Ξεκίνησε ως ο τεχνολογικός κλάδος της Hydra στον ΒΠΠ, αλλά εν συνεχεία έγινε αυτόνομη οργάνωση "κακών" Τυπική τους φιγούρα (και συνήθως αρχηγός τους) ο Modok (Mental Organism Designed Only for Killing)\nΕλπίζω να μη χρειάζεται να σου πω τι εστί Hydra.\nΤώρα πώς το Advanced Idea Mechanics έγινε ΜΠΙ, ψάξε να βρεις. Με την λογική το Μι θα είναι κάτι σαν "Μηχανικά" ή "Μηχανική" και το Γιώτα Ιδεών ή κάτι τέτοιο. Μηχανική Πρωτοπόρων Ιδεών?? Βγάζει νόημα αυτό?\nΌταν ο Καμπανάς είχε κι αυτός μεταφράσει την ΑΙΜ (που προφέρεται ΕΪΜ βέβαια), φρόντισε τουλάχιστον να εξηγήσει το νέο ακρωνύμιο.\nή Μηχανικοί Προχωρημένων Ιδεών;\nΣυμφωνώ ότι αυτήν την σημασία αποδίδουν με το Μ.Π.Ι. Ή την παρόμοια Μηχανικοί Προηγμένων Ιδεών. Μεταφράζουν επακριβώς το Advanced Idea Mechanics, θυσιάζοντας την ξεχωριστή σημασία που έχει από μόνο του το ακρωνύμιο Α.Ι.Μ. (=Στόχος)\n4 min ago , Super Goofy 000 said:\nθυσιάζοντας την ξεχωριστή σημασία που έχει από μόνο του το ακρωνύμιο Α.Ι.Μ. (=Στόχος)\nΑκριβώς, λόγω της διπλής σημασίας της ονομασίας θα έπρεπε εδώ να το κρατήσουν απλά σαν A.I.M. (και θα υπήρχε παράλληλα και συμφωνία με αυτά που γνωρίζουμε οι παλαιότεροι). Αντί για αυτό, είδαμε Skull=Σκαλ και A.I.M.=ΜΠΙ


Σχολείο για Kubica η Σουηδία - motornews.gr\nΣχολείο για Kubica η Σουηδία\nΟ Πολωνός παραδέχθηκε ότι ήταν μεγάλη εμπειρία το Ράλι Σουηδίας\nΜεγάλη εμπειρία αποδείχθηκε το Ράλι Σουηδίας για τον Robert Kubica ο οποίος όμως δεν κατάφερε να μείνει εντός παιχνιδιού μέχρι το τέλος. Ο Πολωνός είχε ένα εφιαλτικό ράλι με 3 εξόδους κατά τη διάρκειά του.\nΟ Kubica μετά από ένα εξαιρετικό Ράλι Μόντε Κάρλο τα βρήκε εξαιρετικά δύσκολα στους παγωμένους δρόμους του Karlstad. Φυσικά ο Πολωνός δεν περίμενε εύκολο ράλι καθώς αυτή ήταν η πρώτη του επαφή με τέτοιες συνθήκες.\nΟι συνθήκες άλλαζαν συνεχώς όμως πρέπει να μάθω να οδηγώ σε αυτές τις συνθήκες. Ήταν μια πολύ καλή εμπειρία καθώς υπό φυσιολογικές συνθήκες χρειάζεσαι 20 ημέρες δοκιμών σε τέτοιους δρόμους για να αποκτήσεις αυτή την εμπειρία.\nΟ επόμενος σταθμός του πρωταθλήματος είναι στην άλλη πλευρά του Ατλαντικού στις χωμάτινες ΕΔ του Μεξικού στις 6 Μαρτίου. Τα χώματα της Leon έχουν την δική του φήμη στα ράλι και αυτή θα είναι άλλη μια νέα εμπειρία για τον Kubica στην νέα του περιπέτεια με το Fiesta RS WRC.


Αντετοκούνμπο: «Θα ήμασταν σε υψηλότερο επίπεδο με τον Τζαμπάρι» | SDNA\n23 Μαρτίου 2017, 10:20\nΛίγο μετά τη νίκη επί των Σακραμέντο Κινγκς, ο Γιάννης Αντετοκούνμπο στάθηκε στην απουσία του Τζαμπάρι Πάρκερ, τονίζοντας πως οι Μιλγουόκι Μπακς θα ήταν σε υψηλότερο επίπεδο με τον νεαρό φόργουορντ στο παρκέ.\nΟι Μιλγουόκι Μπακς αποτελούν ίσως την πιο... καυτή ομάδα του ΝΒΑ αυτή τη στιγμή, μετρώντας 10 νίκες στα τελευταία 12 παιχνίδια τους, ενώ η νίκη επί των Σακραμέντο Κινγκς (116-98) τους έφερε στην 6η θέση της Ανατολικής Περιφέρειας.\nΜιλώντας για την συγκεκριμένη αναμέτρηση, ο Γιάννης Αντετοκούνμπο (που μέτρησε 32 πόντους, 13 ριμπάουντ, 6 ασίστ και 2 κλεψίματα σε 40 λεπτά) ανέφερε:\n«Αυτό που με νοιάζει είναι να γινόμαστε καλύτεροι μέρα με την μέρα και να κάνουμε ένα βήμα κάθε χρόνο. Αυτό που σκέφτομαι είναι πως να βελτιώνομαι μέσα από την δουλειά. Αυτό είναι και το σκεπτική της ομάδας. Δεν θέλω να βάλω στον πίεση στον εαυτό μου και στους συμπαίκτες μου».\nΠαράλληλα, ο Έλληνας σταρ στάθηκε στην απουσία του Τζαμπάρι Πάρκερ, ο οποίος θα επιστρέψει στα παρκέ την επόμενη σεζόν λόγω τραυματισμού στους χιαστούς.\n«Αυτή τη στιγμή παίζουμε σε πολύ υψηλό επίπεδο. Η επιστροφή του Μίντλετον μας έχει βοηθήσει πάρα πολύ και αν είχαμε και τον Πάρκερ, θα ήμασταν σε ακόμα υψηλότερο επίπεδο».\nΈγραψε ιστορία ο... άχαστος Ουέστμπρουκ! (vids)\nΕύκολα τους Καβς οι Νάγκετς, στους Σέλτικς το ντέρμπι\nMε σπασμένα φρένα στο Σακραμέντο Γιάνναρος και Μπακς! (vids)


Η Άλλη Όψη: January 2008\nΜε ρωτάνε οι φίλοι τι συμβολίζει το παγόβουνο στην εικόνα πάνω από τα links στη δεξιά στήλη και τον τίτλο "...και αν τα πράγματα δεν είναι έτσι όπως δείχνουν?". Απαντώ ότι είναι μια συμβολική εικόνα μιας νέας, αιρετικής προς το παρόν, ιατρικής προσέγγισης στις ασθένειες. Η προσέγγιση αυτή που αναπτύχθηκε από τον Γερμανό γιατρό Ryke Hamer και εμπλουτίσθηκε από τον Γάλλο γιατρό Claude Sabbah βασίζεται στην θεωρία ότι η αιτία κάθε οργανικής δυσλειτουργίας ακόμα και της πιο σοβαρής όπως ο καρκίνος και η σκλήρυνση κατα πλάκας, βρίσκεται σε μια ψυχολογική ή συναισθηματική σύγκρουση. Η φύση της αρρώστιας και το πως αυτή εκδηλώνεται εξαρτάται από το πως ο κάθε άνθρωπος έχει βιώσει αυτή τη σύγκρουση και πως την έχει εκλάβει.\nΗ σύγκρουση αυτή μπορεί να ήταν ενα έντονο γεγονός περιορισμένο στο χρόνο ή μια λιγότερο έντονη κατάσταση σε μάκρος όμως χρόνου ή κάτι ανάμεσα στα δύο.\nΤο σοκ αυτό μπορεί να είναι πραγματικό, εικονικό, φανταστικό η ακόμα και συμβολικό.\nΜορεί να το εχουμε βιώσει από την κοιλιά της μάνας μας ή να το κουβαλάμε στις βαλίτσες που μας έδωσαν οι πρόγονοί μας.\nΑν το συναίσθημα που έχει προκληθεί δεν εξωτερικευτεί συναισθηματικά τότε εξωτερικεύεται σωματικά.\nΒασική προϋπόθεση της θερταπείας είναι η ανακάλυψη του σοκ που προκάλεσε την αρρώστια και η συνειδητοποιησή του από τον ασθενή. Αυτό και μόνο μπορεί να οδηγήσει ακόμα και σε αυτο-ίαση. Εκεί έρχεται ο συμβολισμος του παγόβουνου με το κυρίως πρόβλημα να μην είναι αυτό που φαίνεται, δηλαδή η ιατρική διάγνωση, αλλά αυτό που δεν φαίνεται που είναι κάτω από την επιφάνεια δηλαδή κάτω από την συνείδηση.\nΔεν θα πώ περισσότερα αν και θα μπορούσα να γεμίσω σελίδες. Όποιος θέλει το ψάχνει μόνος του και.... εδώ είμαστε\nLabels: ιατρική, καρκίνος, ψυχολογία


`Τραγανές γαρίδες Tacos με γλυκό τσίλι Mayo - Olive Oil Times\nΑπολαύστε μια γιορτή τάκο ποιότητας εστιατορίου που γίνεται στην άνεση του σπιτιού σας. Αυτές οι συναρπαστικές, τηγανισμένες με EVOO, γαρίδες ρίχνονται σε έναν συνδυασμό γλυκιάς σάλτσας τσίλι και μαγιονέζας προσθέτοντας στρώσεις γεύσης. Μαζί με τις τραγανές-τραγανές, σούπερ αυθεντικές γαρίδες στη διασκέδαση που γεμίζει τάκο είναι τα τραγανά λαχανικά, τα αρωματικά φρέσκα βότανα και τα ζωηρά εσπεριδοειδή.\nΝαι, μπορείτε να τηγανίσετε στο EVOO! Τα ελαιόλαδα ήπιας έντασης είναι εκπληκτικά ευέλικτα. Αυτά τα λάδια κουζίνας έχουν την ικανότητα να αντέχουν σε υψηλές θερμοκρασίες περίπου 400°F. Μια τυπική θερμοκρασία ψησίματος κυμαίνεται γύρω στους 325 – 350°F, καθιστώντας το καλά μέσα στην γαστρονομική τιμονιέρα του ελαιολάδου. Τηγανίστε, φίλοι!\nΠορεία: ΚύριοςΚουζίνα: Αμερικανική, Ασιατική, ΦιούζιονΔυσκολία: Μέσον\nΟι γαρίδες ρίχνονται σε μια μαρινάδα με βουτυρόγαλα με σκόρδο-πιπεριά πριν ριχτούν με άμυλο αραβοσίτου και τηγανιστούν τραγανά. Στη συνέχεια, οι τηγανητές γαρίδες ρίχνονται στο γλυκό τσίλι και γεμίζονται σε φρυγανισμένες τορτίγιες καλαμποκιού γεμάτες με τριμμένο λάχανο, κόλιανδρο, ραπανάκια και ντομάτες. Μπορείτε επίσης να κάνετε freestyle τα γεμίσματα taco σας, προσθέτοντας τα αγαπημένα σας και αφαιρώντας αυτά που δεν προτιμάτε.\nΓλυκό τσίλι Mayo\n3κουταλιες της σουπαςγλυκιά σάλτσα τσίλι\n1lbωμές γαρίδες, ξεφλουδισμένες\n1/2 κουταλάκια του γλυκούαλάτι\n1/2 κουταλάκια του γλυκούσκόνη σκόρδου\n1/2 κουταλάκια του γλυκούσκόνη κρεμμυδιού\n2κουταλάκια του γλυκούσριράτσα ή καυτερή σάλτσα\n1/4κουταλάκια του γλυκούμαύρο πιπέρι\n4φλιτζάνιαέξτρα παρθένο ελαιόλαδο ήπιας έντασης για τηγάνισμα\nΑπαραίτητα συστατικά και γεμίσεις τάκο:\n8 - 10κάθετορτίγιες καλαμποκιού, ψημένες\n1/2φλιτζάνιφύλλα κόλιανδρου, ψιλοκομμένα\n1/4φλιτζάνιραπανάκι, κομμένο σε λεπτές φέτες\n1/4φλιτζάνιντομάτες, σε κύβους\nφέτες λάιμ και καυτερή σάλτσα\nΤοποθετήστε τη μαγιονέζα και τη σάλτσα γλυκού τσίλι σε ένα μέτριο μπολ και χτυπήστε με το σύρμα για να ενωθούν. Σκεπάζουμε και βάζουμε στο ψυγείο μέχρι να ετοιμάσουμε τα tacos.\nΣκουπίζετε τις γαρίδες με χαρτί κουζίνας και τις βάζετε σε ένα μεγάλο μπολ. Προσθέτουμε το βουτυρόγαλα, το αλάτι, το σκόρδο, το κρεμμύδι, τη σριράτσα και το πιπέρι, ανακατεύουμε να ενωθούν, σκεπάζουμε και βάζουμε στο ψυγείο για 30 λεπτά να μαριναριστούν.\nΕν τω μεταξύ, ζεσταίνουμε το ελαιόλαδο στους 350°F σε ένα μεγάλο τηγάνι με βαρύ πάτο ή ολλανδικό φούρνο σε μέτρια προς δυνατή φωτιά. Το λάδι πρέπει να είναι λίγο πάνω από 2 ίντσες βάθος στην κατσαρόλα ή το τηγάνι.\nΤοποθετήστε το άμυλο καλαμποκιού σε ένα μεγάλο μπολ. Δουλεύοντας σε παρτίδες, χρησιμοποιώντας μια τρυπητή κουτάλα, μεταφέρετε τις γαρίδες στο μπολ με το άμυλο αραβοσίτου (φροντίστε να στάξει τυχόν περιττή μαρινάδα από τις γαρίδες πριν τις προσθέσετε στο άμυλο καλαμποκιού. Ρίξτε απαλά για να επικαλυφθούν οι γαρίδες με το άμυλο καλαμποκιού και μεταφέρετε σε ταψί (μονόστρωση) ενώ ψήνετε τις υπόλοιπες γαρίδες.\nΔουλεύοντας σε παρτίδες από 2 – 3 γαρίδες, τις βάζετε προσεκτικά στο καυτό λάδι και τις τηγανίζετε μέχρι να ροδίσουν και να γίνουν τραγανές, περίπου 3 – 4 λεπτά. Μεταφέρετε τις τηγανητές γαρίδες σε πιατέλα με χαρτί κουζίνας ή ταψί για να στραγγίξουν.\nΒγάζουμε το chili mayo από το ψυγείο, προσθέτουμε τις γαρίδες και τις ανακατεύουμε. Γεμίστε τις τορτίγιες με τριμμένο λάχανο, κόλιαντρο, ραπανάκια και ντομάτες. Γεμίστε κάθε τάκο με 2 – 3 τηγανητές γαρίδες και σερβίρετε με φέτες λάιμ και καυτερή σάλτσα.


ΖΩΔΙΑ: Αναλυτικές προβλέψεις από την Αλεξάνδρα Καρτά για την Πέμπτη 15 Σεπτεμβρίου | Pasmina.gr\nΤην μέρα αυτήν θα σας απασχολήσουν τα προσωπικά θέματα και θα μπορέσετε να βάλετε σε μια σειρά θέματα που αφορούν την σχέση σας, με τον σύντροφο σας. Επαγγελματικά ζητήματα θα προχωρήσουν σε νέες βάσεις και θα μπορέσετε να λάμψετε κοινωνικά.\nΠολλά οικογενειακά θέματα θα επιλυθούν μέχρι το βράδυ και θα μπορέσετε να φτιάξετε την σχέση σας με ένα δικό σας αγαπημένο πρόσωπο.Οικονομικά θέματα θα πρέπει να τα τακτοποιήσετε τις επόμενες δύο μέρες.\nΣκέφτεστε να κάνετε ένα μικρό ταξίδι που θα συνδυάσει τα επαγγελματικά σας αλλά και να βρεθείτε πιο κοντά με τον άνθρωπό σας . Η μέρα αυτή είναι κατάλληλη στο να επικοινωνήσετε και να ανταλλάξετε μηνύματα αγάπης και αποδοχής.\nΟικονομικά θέματα θα σας απασχολήσουν πολύ έντονα και θα βρεθείτε εκτεθειμένοι εάν δεν μεριμνήσετε για μια οικονομική οφειλή . Στα συναισθηματικά σας αγχώνεστε για την πορεία μιας σχέσης που ακόμα βρίσκεται στο ξεκίνημα της.\nΗ προσωπικότητα σας σήμερα λάμπει και αναζητάτε τη διασκέδαση και την αποδοχή από τους φίλους σας. Πολύ σύντομα θα κατακτήσετε ένα πρόσωπο πολύ σημαντικό για την συναισθηματική σας ζωή . Προσέξτε πολύ την διατροφή σας.\nΚάποια προσωπικά θέματα θα σας απασχολήσουν έντονα και πολύ πιθανόν να βρεθείτε μετέωροι σε ένα ανοικτό προσωπικό θέμα . Οι λύσεις δεν θα βρεθούν τώρα αλλά τις επόμενες μέρες. Επαγγελματικά θα έχετε μια ευνοϊκή πρόταση .\nΤο φιλικό σας περιβάλλον βρίσκεται πολύ κοντά σας και σας στηρίζει σε κάθε σας βήμα. Πολύ πιθανόν σήμερα να κάνετε μια συναισθηματική επιλογή που θα έχει πολύ μεγάλη επιτυχία . Επαγγελματικά βρίσκεστε σε μια αναμονή που με σωστούς χειρισμούς θα πετύχετε τα μέγιστα.\nΗ επαγγελματική σας καταξίωση θα εξαρτηθεί πολύ από τις αποφάσεις που θα πάρετε τις επόμενες δύο μέρες . Μην εγκαταλείψετε τα όνειρα σας και προσπαθείτε ώστε να κερδίσετε αυτά για τα οποία έχετε προσπαθήσει εδώ και πάρα πολύ καιρό.\nΜία επαγγελματική πρόταση θα σας γεμίσει ικανοποίηση και θα μπορέσετε να ανεβείτε σταδιακά σε ένα επαγγελματικό χώρο που σας ενδιαφέρει . Οι σπουδαστές θα έχουν μια επιτυχία σε κάποια επιλογή που έχουν κάνει.\nΟικονομικά θέματα θα σας απασχολήσουν και θα πρέπει να βάλετε σε μια σειρά μια οικονομική εκκρεμότητα που αφορά οργανισμούς και το δημόσιο. Συναισθηματικά θα πρέπει να είσαστε πιο προσεχτικοί σε αυτά που κάνετε και σε αυτά που λέτε.\nΗ ημέρα αυτή είναι πολύ σημαντική για να ξεκαθαρίσετε μια πολύ προσωπική σας σχέση. Αν για κάποιους λόγους έχετε αμφιβολία για το πρόσωπο που έχετε δίπλα σας να ξέρετε ότι τις επόμενες δυο ημέρες θα ξεκαθαρίσει το τοπίο στη σχέση αυτή.\nSurvivor: Το μήνυμα του Τούρκου παραγωγού προς στους Έλληνες (photo)\nΗ ανάρτηση του Ατζούν στα social media. 60 SHARES Share on Facebook Tweet Follow us Share Share Share Share Share\nΟι αστρολογικές προβλέψεις της ημέρας: ΚΡΙΟΣ Ασχολήσου σήμερα με δικά σου άτομα που μπορεί να έχουν σοβαρό πρόβλημα. Δείξε τους\nΠΑΣΙΓΝΩΣΤΟΣ ΕΛΛΗΝΑΣ ΗΘΟΠΟΙΟΣ: Οι δύσκολοι μήνες στη φυλακή και η σεξουαλική παρενόχληση\nΓια τις δυσκολίες που αντιμετώπισε μέσα στη φυλακή μίλησε ο πασίγνωστος ηθοποιός 60 SHARES Share on Facebook Tweet Follow


Ζαγοροχώρια: ο θησαυρός της Ηπείρου - Greeks Channel\nΠανύψηλα βουνά που κόβουν την ανάσα, καταπράσινες πλαγιές και εντυπωσιακές χαράδρες, γέφυρες αρχιτεκτονικά αριστουργήματα και μοναστήρια χτισμένα στον βράχο συνθέτουν έναν τόπο αυθεντικό και μαγευτικό, τα Ζαγοροχώρια. Το Ζαγόρι είναι ένας τόπος ανεκτίμητης αξίας και ένα ταξίδι στις ομορφιές του θα σας βοηθήσει να το ανακαλύψετε.\nΓνωστό σε όλους το φαράγγι του Βίκου, ένα μοναδικό γεωλογικό φαινόμενο, μια σχισμή στο έδαφος που μόνος χέρι θεϊκό θα μπορούσε να φτιάξει. Η χαράδρα του Βίκου αποτελεί το καταφύγιο των αετών και εκεί φυτρώνουν και ιαματικά βότανα. Αναμφίβολα το πέρασμα του αποτελεί μοναδική εμπειρία ζωής.\nΤο Μεγάλο και το Μικρό Πάπιγκο , τα αδέλφια του χειμώνα όπως τα αποκαλούν δεν αποτελούν τυχαία έναν από τους δημοφιλέστερους προορισμούς στην περιοχή. Οι παραδοσιακοί ξενώνες με τις φλοκάτες ξυπνούν παιδικές αναμνήσεις, ενώ οι μυρωδιές από τις παραδοσιακές πίτες, το φρέσκο ψωμί και το ψητό κρέας σου ανοίγουν την όρεξη. Με το πρώτο φως της ημέρας οι επισκέπτες μπορούν να διασχίσουν το μονοπάτι που ενώνει τα δύο χωριά, περνώντας πάνω από το γνωστό γεφύρι πάνω από το ρέμα του Ρογκοβού και να θαυμάσουν την αρχιτεκτονική και τις όμορφες εκκλησιές της περιοχής.\nΔεν μπορεί κανείς να αγνοήσει του περίφημους «πύργους» που συνδέονται με τη χαράδρα του Βίκου, τα επιβλητικά βράχια της «Αστράκας» όπως είναι γνωστά. Η Αστράκα είναι μια από τις κορυφές της Τύμφης ή Γκαμήλας, του μεγαλόπρεπου βουνού της Βόρειας Πίνδου. Το χειμώνα που το χιόνι απλώνεται πάνω στις κορυφές και τα βράχια δημιουργεί ένα μοναδικό τοπίο βγαλμένο από κάποιο παραμύθι.\nΔρακόλιμνη, η λίμνη με τον μυθικό δράκο και τα μικρά «δρακάκια»-μικρόσωμα αμφίβια- αποτελεί ένα μοναδικό δείγμα της εποχής των παγετώνων. Για να φτάσετε εκεί θα χρειαστείτε 4-5 ώρες περπάτημα από το Μικρό Πάπιγκο.\nΤα Ζαγοροχώρια αποτελούν τα στολίδια της Ηπείρου, η Αρίστη, το Μονοδένδρι, ο Βίκος, το Δίλοφο, το Καπέσοβο, το Τσεπέλοβο, οι Κήποι χτισμένα με λευκή πελεκητή πέτρα, λιθόστρωτα σοκάκια σε σπειροειδή διάταξη αποτελούν αντικείμενο μελέτης για τους αρχιτέκτονες μέχρι και σήμερα.\nΑν αγαπάτε λίγο περισσότερο την περιπέτεια και το «αντέχουν» και τα πνευμόνια σας μπορείτε να εξερευνήσετε τη Σκάλα του Βραδέτου που κάποτε ήταν ο μοναδικός τρόπος επικοινωνίας ανάμεσα στα χωριά Βραδέτο και Καπέσοβο, να δείτε τις Οβίρες ή Κολυμπήθρες όπως τις αποκαλούν οι κάτοικοι, τη Μονή της Αγίας Παρασκευής στο χείλος της χαράδρας και τη Μονή της Σπηλιώτισσας με θέα τον Βοϊδομάτη.\nΌ,τι και αν προτιμάτε, ό,τι και αν σας αρέσει για την χειμερινή σας απόδραση θα το βρείτε στα Ζαγοροχώρια.


3 Νοεμβρίου 2018 | Θόδωρος Γιαχουστίδης\nΟ Νταβίντ είναι ένας 20άρης Παριζιάνος, που κάνει διάφορες παράξενες δουλειές και απολαμβάνει την ελαφρότητα της νεότητάς του στη γαλλική πρωτεύουσα. Θα γνωρίσει τη Λένα, μια δασκάλα πιάνου, και θα την ερωτευθεί. Η ζωή του, όμως, θα αλλάξει δραματικά όταν η μεγαλύτερη αδελφή του δολοφονείται στη διάρκεια μιας τρομοκρατικής επίθεσης. Ο Νταβίντ καλείται να γίνει ο κηδεμόνας της 7χρονης ανιψιάς του, της Αμάντα, κόρης της αδικοχαμένης αδελφής του. Και καλείται επίσης να διαχειριστεί την προσπάθεια της μητέρας του να τα ξαναβρούν, 20 χρόνια αφού τους εγκατέλειψε, αφήνοντας τον πατέρα του να μεγαλώσει εκείνον και την αδελφή του…\nΤούτη είναι μία από εκείνες τις ταινίες, τις γλυκιές και αγαπημένες, που ασχολούνται με πολύ σοβαρά θέματα, γνωρίζουν το μικρό βεληνεκές τους αλλά δίνουν τον καλύτερο εαυτό τους, ταπεινά, χωρίς φανφάρες, αρθρώνοντας κατανοητό λόγο που, αν μη τι άλλο, αφορά τον θεατή. Και τον συγκινεί. Κι όλα αυτά χωρίς να μετέρχεται φτηνών τεχνασμάτων και εύκολων συγκινήσεων. Υπό μία έννοια, θα μπορούσαμε να πούμε πως υπάρχει μια αμυδρή, εκλεκτική σχέση με το Shoplifters (της τελετής έναρξης του Φεστιβάλ) σε ό,τι έχει να κάνει με τη δημιουργία μιας πραγματικής οικογένειας, πέρα από τον τυπικό ορισμό της. Η ταινία κινείται σε τρεις διαφορετικούς άξονες και κατορθώνει να τους περιδιαβεί με αξιοπρέπεια, χωρίς να μπερδευτεί ή να εξοκείλει.\nΑπό τη μια, έχουμε να κάνουμε με μια χαμηλότονη, όμορφη αισθηματική ιστορία. Από την άλλη, έχουμε να κάνουμε με μια ταινία, που θέλει να καταπιαστεί με το θέμα της τρομοκρατίας κι ευτυχώς, δεν καταπλακώνεται από τη σοβαρότητα του δεύτερου σκέλους της. Κυρίως, όμως, αυτή είναι μια ταινία ενηλικίωσης. Ενηλικίωσης μέσω της ανάληψης ευθυνών. Η μικρούλα Αμάντα σε μία στιγμή χάνει κυριολεκτικά τον κόσμο της. Είναι τόσο μεγάλο το χτύπημα που δέχεται, που θα μπορούσε να την καταστρέψει.\nΕννοείται πως θα κουβαλάει το τραύμα σε όλη της ζωή. Κι εννοείται πως χάνει με μιας όλη την παιδική της αθωότητα. Σε αυτή την κρίσιμη καμπή, στην οποία έχει απόλυτη ανάγκη από μία «ενήλικη» νότα βοήθεια για να σταθεί στα πόδια της, είναι ο θείος της η καλύτερη επιλογή αρωγής; Είναι ο Νταβίντ ώριμος ώστε να αναλάβει αυτή την τεράστια ευθύνη; Ένας τύπος, που πέρα όλων των άλλων, έχει να αντιμετωπίσει και τα δικά του άλυτα ζητήματα με τη μητέρα του. Έχοντας στερηθεί τη μητρική αγάπη, είναι σε θέση να επιδείξει ανιδιοτέλεια και να αναλάβει τις ουρανοκατέβατες ευθύνες που του φορτώθηκαν;\nΌπως υπονοήσαμε ήδη, ο χειρισμός του θέματος της τρομοκρατίας από την ταινία είναι λεπτεπίλεπτος και προσεκτικός. Δεν δαιμονοποιεί τον μουσουλμανισμό, οι ήρωές της είναι άθεοι, και η αντίδρασή τους είναι αυτή που αρμόζει σε λογικούς και ψύχραιμους ανθρώπους. Με οδηγό αυτή την ψυχραιμία και τη σύνεση, η ταινία καθίσταται συγκινητική χωρίς να γίνεται μελοδραματική. Στα όπλα της συγκαταλέγεται κι ένα επιτυχές κάστινγκ, καθώς ο -συνήθως αντιπαθής- Vincent Lacoste αποδίδει τον εύθραυστο ψυχισμό του Νταβίντ, η Stacy Martin (του Nymphomaniac) είναι εξαιρετική ερμηνεύοντας τη φιλενάδα του Νταβίντ –ένα ρόλο ζουμερό, όχι προσχηματικό και με σκοπό να γεμίσει τα όποια κενά– ενώ ακόμη και η εξαφανισμένη τα τελευταία χρόνια Greta Scacchi είναι στιβαρή στον μικρό αλλά ιδιαιτέρως σημαντικό ρόλο της μητέρας του Νταβίντ, προσπερνώντας τον σκόπελο όλων των στερεότυπων που καιροφυλακτούν.\nΣε τελικό απολογισμό, η ταινία διαχειρίζεται τα θέματά της διακριτικά και σε καμία περίπτωση μισαλλόδοξα ή διδακτικά. Πιο πολύ επικεντρώνεται στο πώς μπορεί κάποιος να σταθεί στα πόδια του μετά από μία τραγωδία, ανεξάρτητα από την ηλικία του. Η μόνη ένσταση που εγείρουμε για την ταινία είναι μια λίγο υπέρμετρη χαλαρότητα και χλιαρότητα σε ό,τι αφορά επιμέρους δραματουργικά στοιχεία. Σε κάποιες στιγμές, η πλοκή αναλώνεται σχεδόν ασυναίσθητα σε subplots που δεν βοηθούν στην εξέλιξη της ιστορίας και παραλείπει άλλα σημαντικότερα. Ακόμη κι έτσι όμως, ο σκηνοθέτης ακολουθεί το ρυθμό της ζωής και κατορθώνει να σε παρασύρει. Διότι στη ζωή, στην αβίαστη ροή της, συμβαίνουν ακατάπαυστα διάφορα μικρογεγονότα, ολότελα ορμώμενα από την τύχη και τις συμπτώσεις, που δεν έχουν καμία πρωταρχική σημασία, αλλά εν τέλει αποκτούν τον δικό τους ρόλο όταν ενταχθούν στο μεγάλο παζλ της καθημερινότητα. Με αυτό τον τρόπο, θα λέγαμε, αντιμετωπίζει την ταινία του ο σκηνοθέτης: σαν μια άναρχη φέτα ζωής που, αυτή τη φορά, έτυχε να καλυφθεί με μια στρώση θλίψης και κουράγιου.


Βόμβα από Βενιζέλο: Υπάρχει τάση στoν δεξιό, συντηρητικό... - Star.gr\nΠΟΛΙΤΙΚΗ - ΟΙΚΟΝΟΜΙΑ Πέμπτη, 12 Μαΐου 2016, 14:52\nΒόμβα από Βενιζέλο: Υπάρχει τάση στoν δεξιό, συντηρητικό χώρο που στηρίζει κρυφά τον ΣΥΡΙΖΑ!\nΧαρακτήρισε θετική την εξέλιξη στο Eurogroup αλλά τόνισε πως θα έρθουν πιο σκληρά μέτρα\nΒόμβα στα θεμέλια της Δεξιάς έριξε ο Ευάγγελος Βενιζέλος, ο οποίος έκανε λόγο για ύπαρξη τρίτης δύναμης στον συντηρητικό χώρο, η οποία στηρίζει κρυφά την κυβέρνηση.\nΌπως τόνισε ο πρώην πρόεδρος του ΠΑΣΟΚ, μιλώντας στα Παραπολιτικά FM, η κυβέρνηση δεν στηρίζεται μόνο από το ΣΥΡΙΖΑ και τους ΑΝΕΛ αλλά ��αι από μία «τρίτη δύναμη η οποία προέρχεται από το συντηρητικό χώρο, από τη λεγόμενη αντιμνημονιακή δεξιά»!\nΟ κ. Βενιζέλος τόνισε πως αποτελεί θετική εξέλιξη το ότι η χώρα δεν συνεχίζει να βρίσκεται σε περιπέτεια και αβεβαιότητα, ωστόσο τόνισε πως απομένει να ισχύσει η συμφωνία της 9ης Μαΐου.\nΠαράλληλα, εκτίμησε πως θα έρθουν πιο σκληρά μέτρα, χωρίς να υπάρχει τίποτα χειροπιαστό για το χρέος.\n«Η κυβέρνηση από τη φύση της και από τις αντιφάσεις της δεν μπορεί να κάνει αυτό που απαιτείται ώστε η χώρα να μπει σε μια ατμόσφαιρα ανάπτυξης. Είναι αιχμάλωτη των τεράστιων αντιφάσεων της. Και αιχμαλωτίζει και τη χώρα» είπε ο κ. Βενιζέλος.\nΑναφερόμενος στον επονομαζόμενο «κόφτη» είπε πως ίσχυε ή��η ένας νόμος που παρακολουθούσε το μεσοπρόθεσμο πρόγραμμα δημοσιονομικής προσαρμογής, ωστόσο τόνισε πως η «κάβα μέτρων» της κυβέρνησης είναι εντελώς διαφορετικό πράγμα.


Διαδικτυακό σεμινάριο με θέμα: «Εισαγωγή στη σύγχρονη μελισσοκομία» (25/11/2020) - Melissokomia Net . gr\nHome Εκδηλώσεις/Σεμινάρια Διαδικτυακό σεμινάριο με θέμα: «Εισαγωγή στη σύγχρονη μελισσοκομία» (25/11/2020)\nΣτο πλαίσιο των δράσεων επιμόρφωσης και κατάρτισης φοιτητών και αποφοίτων της Κτηνιατρικής, η ΙVSA Thessaly σε συνεργασία και με την αποκλειστική χορηγία της ΧΕΛΛΑΦΑΡΜ Vet Academy και της Elanco Animal Health, διοργανώνει διαδικτυακό σεμινάριο (webinar), την Τετάρτη 25 Νοεμβρίου στις 9:00 το βράδυ με θέμα:\n«Εισαγωγή στη σύγχρονη μελισσοκομία»\nΟμιλητής: Αλέξανδρος Γκουσιάρης, Μαθηματικός, Μελισσοκόμος, Βιοκαλλιεργητής Επιμορφωτής Μελισσοκομίας Πρόεδρος της Ελληνικής Επιστημονικής Εταιρίας Μελισσοκομίας- Σηροτροφίας\nΣυντονιστές: Μιχάλης Καψάλης, Κωνσταντίνα Λούκα\nΠότε: Tετάρτη 25 Νοεμβρίου, 21.00\nΓια να εγγραφείτε ΚΑΝΤΕ ΚΛΙΚ ΕΔΩ\nΟ κ. Γκουσιάρης θα παρουσιάσει τη σύγχρονη μελισσοκομία σε φοιτητές και απόφοιτους της Κτηνιατρικής. Θα μιλήσει για τη διαχείριση των μελισσών από την αρχή της παραγωγής έως και το τέλος της.\nΣτο τέλος του σεμιναρίου θα υπάρξει χρόνος για συζήτηση και ερωτήσεις.\nΟ Αλέξανδρος Γκουσιάρης είναι μελισσοκόμος και βιοκαλλιεργητής. Έχει σπουδάσει μαθηματικά στο Ηράκλειο Κρήτης και έχει εκπαιδευτεί σαν επιμορφωτής μελισσοκομίας. Από το 1990 διδάσκει μελισσοκομία σε σεμινάρια και αρθρογραφεί σε κλαδικά περιοδικά. Από το 1996, η καθετοποιημένη γεωργική επιχείρησή του, εξάγει πάνω από το 95% των προϊόντων του (μέλι, σάλτσες τομάτας, όσπρια). Έχει συμμετάσχει σε πολλά συνέδρια και ημερίδες, τόσο με θέματα γύρω από τεχνικές παραγωγής στην μελισσοκομία, αλλά και με θέματα θεωρητικά και ιστορικά γύρω από την μελισσοκομία και την γεωργία. Είναι μέλος του συλλόγου μελισσοκόμων Καρδίτσας, ιδρυτικό μέλος της εταιρείας ιστορικών αρχείων και μελετών μελισσοκομίας και πρόεδρος της Ελληνικής Επιστημονικής Εταιρείας Μελισσοκομίας- Σηροτροφίας.


ΝΕΑ ΑΦΙΞΗ: THE DOGGIE BARBER SHOP\nΤετάρτη, 27 Απριλίου 2016 23:55\nΠριν από λίγες μέρες ξεκίνησε την λειτουργία του στο Αιγάλεω το THE DOGGIE BARBER SHOP, ένα κατάστημα που εξειδικεύεται στην φροντίδα των τετράποδων πιστών μας φίλων και τους παρέχει υπηρεσίες υψηλής ποιότητας. Πρόκειται για ένα ζεστό επαγγελματικό χώρο όπου οι ιδιοκτήτες της επιχείρησης χρησιμοποιώντας την γνώση, την αγάπη και την εμπειρίας τους για κατοικίδια ζώα και ειδικά τους σκύλους, δημιούργησαν ένα κομμωτήριο όπου η φροντίδα των πελατών - φίλων γίνεται με όλους τους κανόνες υγιεινής και ασφάλειας, καθώς και μια μικρή μπουτίκ, όπου σε συνεργασία με γνωστούς οίκους, προσπαθούν να καλύψουν με κομψότητα και γούστο, όλες τις πιθανές ανάγκες.\nΣε αυτό το χώρο μας περιμένουν να τους εμπιστευθούμε τη φροντίδα των δικών μας "τετράποδων παιδιών", με την υπόσχεση πως θα κάνουν ό,τι είναι δυνατόν για να είναι ευχαριστημένα και τα παιδιά και οι γονείς.\nΗ αγάπη και το μεράκι της ομάδας του THE DOGGIE BARBER SHOP για την φροντίδα των κατοικιδίων και την εμφάνιση τους, σε συνδυασμό με την εμπειρία, τους ενέπνευσαν να δημιουργήσουν ένα σύγχρονο κομμωτήριο και μια λειτουργική μπουτίκ. Με τον τρόπο αυτό κατόρθωσαν να εξασφαλίσουν την προσφορά υψηλού επιπέδου υπηρεσιών, σε ένα καθαρό και ασφαλές περιβάλλον για εργαζόμενους και επισκέπτες. «Θέλουμε να προσφέρουμε πρώτα στον εαυτό μας και μετά στους πελάτες – φίλους μας την καλύτερη δυνατή ποιότητα εργασίας», μας τονίζουν ο Μίμης και η Νατάσσα, που βρίσκονται εκεί κάθε μέρα για να μας εξυπηρετήσουν.\nΗ πολύπλευρη αυτή ενασχόληση, εγγυάται τη γνώση όλων των απαραίτητων τεχνικών που απαιτούνται για έναν επαγγελματικό καλλωπισμό, ή, κούρεμα σκύλου, σύμφωνα με τη ράτσα και τον τύπο τριχώματος του.\nΟ καλλωπισμός στα κατοικίδια δεν είναι πολυτέλεια. Είναι ανάγκη για την υγιεινή τους και επηρεάζει άμεσα το πως αισθάνονται. Χρειάζεται λοιπόν να αφιερώνετε λίγο χρόνο στην περιποίηση του τριχώματος και του δέρματος του. Μετά τον καλλωπισμό τα ζωάκια αισθάνονται ανάλαφρα και είναι εμφανής η ευχαρίστηση στη συμπεριφορά τους. Και στο THE DOGGIE BARBER SHOP με πολύ αγάπη φροντίζουν και περιποιούνται τους τετράποδους φίλους μας σαν να είναι και δικά τους «παιδιά»!\n THE DOGGIE BARBER SHOP (Κομμωτήριο κατοικιδίων – καλλωπισμός, μπουτίκ): Μ. Μπότσαρη 34 Αιγάλεω, 210 5910109.


Τα "Προσωπικά Δεδομένα" του Γιάννη Πλούταρχου βγήκαν και ...στα περίπτερα! - MusicCorner.gr\nΑρχική MC3 Τα “Προσωπικά Δεδομένα” του Γιάννη Πλούταρχου βγήκαν και …στα περίπτερα!\nΤα “Προσωπικά Δεδομένα” του Γιάννη Πλούταρχου βγήκαν και …στα περίπτερα!\nΦωτογράφηση : Νίκος Ζώτος\nΔευτέρα μεσημέρι (22/3) και στα γραφεία της EMI επικρατούσε κινητικότητα. Οι υπεύθυνοι της εταιρείας με λίστες στα χέρια υποδέχονταν τον κόσμο που είχε συγκεντρωθεί: δημοσιογράφους, κάμεραμεν, μέλη του fan club του Γιάννη Πλούταρχου που περίμεναν υπομονετικά την εμφάνιση του αγαπημένου τους τραγουδιστή!\nΑνάμεσα στον κόσμο που είχε συγκεντρωθεί μπορούσε κανείς να ξεχωρίσει αρκετούς συνεργάτες του τραγουδιστή, όπως η Εύη Δρούτσα, αλλά και φίλοι, όπως ο Μάκης Πουνέντης. Όλοι συγκεντρωμένοι περίμεναν να ξεκινήσει η συνέντευξη τύπου για την κυκλοφορία του δίσκου «Προσωπικά Δεδομένα». Γιατί παρά τις οικονομικές δυσκολίες της χώρας και την κρίση που επικρατεί στη δισκογραφία, η κυκλοφορία νέου δίσκου από ένα τόσο γνωστό και επιτυχημένο καλλιτέχνη σίγουρα αποτελεί είδηση.\nΜετά από λίγη ώρα, ο Γιάννης Πλούταρχος μπήκε στο χώρο που θα πραγματοποιούνταν η συνέντευξη τύπου. Ντυμένος στα λευκά, χαμογελαστός και απλός όπως πάντα, χαιρέτησε με ευγένεια τους παρευρισκόμενους.\nΣτη συνέντευξη τύπου, η διευθύνων σύβουλος της ΕΜΙ, Μαργαρίτα Μάτσα, μίλησε για το δίσκο «Προσωπικά Δεδομένα», ο οποίος πήρε το όνομά του από ένα στίχο της Εύης Δρούτσα. Ο δίσκος περιλαμβάνει συνολικά 19 κομμάτια. Πρόκειται για 17 ακυκλοφόρητα τραγούδια και δύο κομμάτια, το «Φωνάζω» και το «Θησαυρός», που έχουν κυκλοφορήσει ξεχωριστά σε συνεργασία με κυριακάτικες εφημερίδες. Η δισκογραφική εταιρεία επέλεξε να δοκιμάσει ένα διαφορετικό τρόπο προσέγγισης για τη διανομή του δίσκου. Θα τον διαθέσει ταυτόχρονα τόσο στα δισκοπωλεία, όσο και στα περίπτερα, μαζί με ένα συλλεκτικό βιβλίο αφιερωμένο στον τραγουδιστή! Προσπάθεια γίνεται και στο να διατεθεί τόσο το CD, όσο και το βιβλίο σε χαμηλές, προσιτές τιμές.\nΣτη συνέχεια, το λόγο πήρε ο γνωστός τραγουδιστής. Ευχαρίστησε γνωστό ραδιοφωνικό σταθμό για την υποστήριξη που του προσφέρει, ενώ ανάφερε ονομαστικά τους δημιουργούς που συνέβαλαν στην ολοκλήρωση της συγκεκριμένης δουλειάς: τον Νίκο Βαξεβανέλη, τον Αλέξανδρο Βουραλέζη, τον Χριστόφορο Γερμενή, την Ελένη Γιαννατσούλια, τον Βασίλη Γιαννόπουλο, την Εύη Δρούτσα, τον Βασίλη Κελαϊδή, τον Δημήτρη Κορδατζή, τον Νίνο, τον Βασίλη Παπαδόπουλο, τον Κυριάκο Παπαδόπουλο, τον Αλέξη Σέρκο, τον Χριστόδουλο Σιγανό, τον Βαγγέλη Τούντα, τον Δημήτρη Τσάφα, τον Πάνο Φαλάρα, τον Μάριο Ψιμόπουλο και τον Valentino.\nΕξέφρασε επίσης την ελπίδα του ότι ο κόσμος θα αγαπήσει την καινούρια αυτή δισκογραφική προσπάθεια, όσο την αγαπάει και ο ίδιος. Δήλωσε ότι τόσο αυτός, όσο και ο παραγωγός του Νεκτάριος Κόκκινος πιστεύουν ότι έχουν κάνει ό,τι καλύτερο μπορούν, καθώς δούλεψαν περισσότερο από ενάμιση χρόνο για την ολοκλήρωση της συγκεκριμένης δουλειάς.\nΙδιαίτερη έμφαση έδωσε στον τρόπο διανομής του δίσκου. Δήλωσε ότι «τιμούμε τα μαγαζιά που μας στηρίζουν όλα αυτά τα χρόνια και γι’ αυτό μπήκαμε σ’ αυτή τη διαδικασία, δηλαδή να υπάρχει το CD και στα μαγαζιά και στα περίπτερα, ώστε ο κόσμος να μπορεί να το βρει πιο εύκολα».\nΗ Μαργαρίτα Μάτσα τόνισε ότι ενώ τα δισκοπωλεία έχουν μειωθεί δραστικά σε αριθμό, χάρη σε αυτό τον τρόπο διανομής, τα σημεία πώλησης του δίσκου θα φτάσουν τα 15.000.\nΟ Γιάννης Πλούταρχος σχολίασε και το μεγάλο αριθμό τραγουδιών που περιλαμβάνει ο δίσκος. Υποστήριξε ότι είναι προτιμότερο ένας καλλιτέχνης να εξαντλήσει το περιθώριο των τραγουδιών που μπορούν να μπουν σε ένα δίσκο, παρά να μην συμπεριλάβει ένα αξιόλογο κομμάτι. Μπορεί αυτό να αποτελέσει επιβαρυντικό στοιχείο κατά το άκουσμα του δίσκου. Προτίμησε όμως να εξαντλήσει τα δικά του περιθώρια από σεβασμό στους δημιουργούς που του εμπιστεύτηκαν τα τραγούδια τους.\nΣτη συνέχεια, η κ. Μάτσα ευχαρίστησε τους χορηγούς, τον ίδιο το Γιάννη Πλούταρχο, τα Μέσα Ενημέρωσης που ήρθαν για να στηρίξουν τον καλλιτέχνη, αλλά και τα όλα στελέχη της εταιρείας που συνέβαλαν στο τελικό αποτέλεσμα.\nΟ Γιάννης Πλούταρχος ευχαρίστησε με τη σειρά του τον Ιάσωνα Τριανταφυλλίδη για τη βοήθειά του, ενώ μίλησε και για τις επερχόμενες εμφανίσεις του σε ένα καινούριο χώρο στην Ιερά Οδό. Μαζί του θα είναι ο Γιάννης Γιοκαρίνης και οι Μέλισσες! Δήλωσε ότι σκοπός είναι να διατηρήσουν ψηλά το ηθικό του κόσμου και να του προσφέρουν διασκέδαση, ώστε να ξεφύγει από το άγχος της καθημερινότητας.\nΗ συνέντευξη τύπου ολοκληρώθηκε, με τον Γιάννη Πλούταρχο να μένει αρκετή ακόμα ώρα στο χώρο, ώστε να υπογράψει αυτόγραφα και να φωτογραφηθεί με τους συνεργάτες του.\nΤο μόνο δυσάρεστο είναι ότι τα προβλήματα της δισκογραφίας έχουν οδηγήσει τον καλλιτεχνικό κόσμο να μιλά όλο και λιγότερο για μουσική και να φέρνει συνέχεια τη συζήτηση σε …προσφορές, τιμές και οικονομικά στοιχεία!


Λαμπρότατος ο εορταστικός εσπερινός για το Γενέσιο της Θεοτόκου | KefalonianMantata\n15/09/201817/09/2018 - NEWS EXPRESS\nΛαμπρότατος ο εορταστικός εσπερινός για το Γενέσιο της Θεοτόκου\nΕφτασα ενωρίς, γύρω στις 8:00 μ. μ., για τον εορταστικό εσπερινό στον ιερό ναό της Παναγίας στο χωριό Δελλαπορτάτα. Το μάτι μου, αμέσως «σκάλωσε» στον αναγεννημένο ναό μετά τους σεισμούς του 2014 και στην τακτοποίηση του χώρου, τόσο εσωτερικά του ναού, όσο και στον αύλειο χώρο του. Μυρσίνες και δάφνες, μποκέδες με λουλούδια, κλωνάρια από αγριοπιπεριές ριγμένες από τους φωτερούς πολυελαίους, όλα αυτά έδιναν μια νότα ομορφιάς και περιποίησης του ιερού χώρου. Στα πεζούλια του ναού εξωτερικά, ήταν στρωμένα τα χαλιά, πλήθος οι καρέκλες και τα τραπέζια έτοιμα για να υποδεχτούν τα κεράσματα, που θα πρόσφερε στους πιστούς μετά το πέρας του εσπερινού, η Εκκλησιαστική Επιτροπή του ναού.\nΣτον καλανάρχο ακουγόταν μελωδικά τα ψαλτικά του εορταστικού εσπερινού, τα οποία θύμιζαν αριετταδόρικα άσματα, κι ωσάν κρεσέντα ανεβοκατέβαινα σε ρυθμικές μουσικές σκάλες. Στη μαεστρία ο χοράρχης Παναγής Μεσσάρης και δίπλα του οι ντόπιοι ψαλτάδες, αλλά και ο δικός μας, ο Δημήτρης Μεταλληνός που κεντούσε τον ήχο βυζαντινά Οι ιερείς που συλλειτούργησαν ήταν : ο εφημέριος του ναού π. Νικόλαος Θεοφιλάτος, ο π. Αθανάσιος Λυκούδης και ο π. Χαράλαμπος Μαρκέτος, Ο τελευταίος παράσερνε τους ψαλτάδες στο δικό του φωνητικό άνοιγμα, τους σεγοντάριζε και τούς έκανε να τόν ακολουθήσουν, πιστά και όμορφα. Υπέροχο και τονάτο ήταν το «Φως Ιλαρόν», που το έψαλλαν όλοι σε χορό τόσο εναρμόνια.\nΟι επίτροποι: Σπύρος Σαράντη Αντωνάτος και η Σταματούλα Μαρκάτου, έτρεχαν συνέχεια για τα κεριά και τις ανάγκες της περίστασης. Κι άλλοι Δελλαπορτάδες βοηθούσαν όπου χρειαζόταν. Ο κόσμος ήταν πολύς και χάρηκε που ξαναλειτούργησε στο χώρο της, η Παναγία η Δελλαπορτίτισσα, της οποίας ο ναός είχε υποστεί με τους σεισμούς του 2014 πολλές ζημιές.\nΕπεξηγηματικός και θεολογικός ήταν ο λόγος του ιερέα π. Χαράλαμπου Μαρκέτου, ο οποίος δεν ξέχασε να ευχαριστήσει όσους βοήθησαν για την αποκατάσταση του ιστορικού ναού. Λιτανεύτηκε το «λουλούδι της Παναγιάς» και ακολούθησε η ευλόγηση των άρτων κι έπειτα δόθηκε λίγος χρόνος, μετά το πέρας του εσπερινού, για να κεραστεί ο κόσμος στον αύλειο χώρο του ναού. Όλα ήταν υπέροχα και έγιναν με τάξη. Τα κεράσματα ήταν πολλά, καθώς και τα αναψυκτικά.\nΤο πανηγύρι στα Δελλαπορτάτα ξαναγύρισε, η Κυρά η Παναγιά μπήκε και πάλι στο σπίτι της μετά τέσσερα χρόνια, το ιερό «λουλούδι της» άνοιξε, ο κόσμος τίμησε τη χάρη της, ο κόσμος ήρθε να τιμήσει το Γενέσιο της Θεοτόκου σ’ αυτόν τον σπουδαίο ναό.\nΈφυγα, λίγο πριν αρχίσει η ολονυκτία, ξέροντας πως η Παναγιά ήταν ευχαριστημένη με όλους όσους, λίγο ή πολύ, φρόντισαν το ναό της και βλέποντας τον κόσμο που όλο μυρμήγκιαζε να προσκυνήσει την εικόνα της.\nΠολλά μπράβο στον εφημέριο του ναού, π. Νικόλα Θεοφιλάτο, στους Επιτρόπους, στους φανερούς και αφανείς εργάτες, που σιωπηλά, αλλά με μεγάλη υπομονή, κατάφεραν να ξαναλειτουργήσουν αυτόν τον ιστορικό ναό της Παλικής, της Παναγίας, στα Δελλαπορτάτα.\nΙερός Ναός Γεννήσεως της Υπεραγίας Θεοτόκου (Παναγία η Δελλαπόρτισσα ή Δελλαπορτίτισσα)\nΚτίστηκε στο μέσον του 17ου αιώνα από τις οικογένειες Δελλαπόρτα όταν κυνηγήθηκαν και διώχθηκαν από τους Λουβέρδους του χωριού Σκοινέα. Ο ναός σήμερα βρίσκεται στο ανατολικό μέρος του χωριού και μάλιστα επισκευάσθηκε μετά τους σεισμούς του 1953.Μια ενεπίγραφη μικρή πλάκα πάνω από την εξωτερική πύλη του ναού μάς ενημερώνει πως το ιερό κτίσμα έτυχε της βοήθειας και μέριμνας των Ιωάννη Μαρίνου Γερουλάνου, του ευεργέτη Ευάγγελου Μπασιά και του Βαλλιανείου Κληροδοτήματος.\nΚΑΙ ΣΤΗΝ ΓΥΡΩ ΠΕΡΙΟΧΗ\nΙερός Ναός Υπεραγίας Θεοτόκου Ζωοδόχου Πηγής (Αγίας Ελεούσας)\nΟ Ιερός Ναός του Αγίου Νικολάου\nΙερός Ναός Αγίου Ιωάννου Προδρόμου στο Χόχλιο\nΙερός Ναός του Αγίου Γεωργίου στις Αμμουδαρές


The ultimate shift dress και παρουσίαση πατρόν. – acornkiss\nThe ultimate shift dress και παρουσίαση πατρόν.\nApril 12, 2017 November 2, 2017 acornkiss\nΤο The Ultimate Shift Dress από την Sew Over It, είναι η πρώτη μου επαφή με ανεξάρτητη εταιρία παραγωγής πατρόν και χάρη σε αυτήν άρχισα να ψάχνομαι γενικότερα με ανεξάρτητους σχεδιαστές. Μέχρι στιγμής ήξερα μόνο την Burda.\nΤο πατρόν αυτό “εμφανίστηκε” μπροστά μου στο Pinterest (που αλλού; 🙂 ) μετά από μια γενική αναζήτηση πατρόν σε pdf αρχείο. Με κέρδισε αμέσως η απλότητά του, γιατί σαν αρχάρια είναι το πρώτο που κοιτάζω σε ένα πατρόν. Αφού το έψαξα λίγο ακόμη και είδα τα φορέματα άλλων αγοραστών, αποφάσισα ότι θα το πάρω!\nΜόλις ολοκλήρωσα την αγορά, αμέσως έλαβα ένα e-mail με δύο αρχεία. Το ένα ήταν τα κομμάτια του πατρόν έτοιμα να εκτυπωθούν σε χαρτί Α4 (που στη συνέχεια πρέπει να κολλήσεις) και το άλλο ήταν οι οδηγίες. Το αρχείο των οδηγιών έχει αυτό το όμορφο vintage εξώφυλλο που βλέπεις παραπάνω.\nΣτις επόμενες σελίδες υπάρχουν οι οδηγίες ραψίματος του πατρόν, χωρισμένες σε απλά αριθμημένα βήματα (το αγαπημένο μου δηλαδή!) και πάντα συνοδευόμενες από εικονίδια που βοηθούν επιπρόσθετα στην κατανόηση των βημάτων.\nΣτην τελευταία σελίδα, που καλό είναι να την κοιτάξεις πρώτη, βρίσκονται οι τρεις εκδοχές του πατρόν, τα προτεινόμενα υφάσματα και πόσο ύφασμα θα χρειαστείς για την κάθε εκδοχή, ένας οδηγός -σε ίντσες- για να βρεις το μέγεθός σου και οι διαστάσεις του τελικού ρούχου, κάτι που σου λύνει τα χέρια αν δεν μπορείς να αποφασίσεις ποιό μέγεθος να διαλέξεις.\nΤο πατρόν αυτό είναι εύκολο στο ράψιμο, δεν χρειάζεται φερμουάρ ή κουμπότρυπες και είναι πολύ όμορφο σαν τελικό ρούχο. Με ενθουσίασε όμως για έναν ακόμη λόγο. Τα περιθώρια ραφής περιέχονται στο πατρόν και δε χρειάστηκε να τα περάσω εγώ!!! Πραγματικά είναι κάτι που βαριέμαι να κάνω και το να ξέρεις ότι απλώς θα αντιγράψεις το πατρόν και είσαι έτοιμη να κόψεις είναι υπέροχο! Η μόνη δυσκολία που συνάντησα και φαντάζομαι ότι οφείλεται στην έλλειψη εμπειρίας που έχω, ήταν τα μανίκια. Επειδή έχουν μια μικρή σούρα στους ώμους δε μου έβγαιναν όπως ήθελα και χρειάστηκε να τα κάνω τρεις φορές, χωρίς να μπορώ να πω ότι είμαι ικανοποιημένη απολύτως.\nΝα πω ακόμη ότι το πατρόν είναι στα αγγλικά και επειδή είναι αγγλική εταιρία, οι μετρήσεις είναι αλλού σε ίντσες και αλλού σε εκατοστά. Πάντως τα περιθώρια ραφής, που είναι και τα πιο σημαντικά κατά τη διάρκεια του ραψίματος, είναι σε εκατοστά.\nΜε λίγα λόγια, το λάτρεψα και χαίρομαι τόσο πολύ που το έχω στα χέρια μου! Ήδη ετοιμάζω και άλλες εκδοχές του και σχεδιάζω μερικές παραλλαγές του που θα σου δείξω σύντομα!\nΑν έχεις φτιάξει κι εσύ αυτό το πατρόν ή κάτι άλλο από την εταιρία Sew Over it, θα χαρώ πολύ να το δω στα σχόλια!\nΥΓ: Το ύφασμα ήταν δώρο της μητέρας μου και δεν γνωρίζει από που το πήρε, μου είπε από κάπου στην Αιόλου 🙂 .\nacornkiss παρουσιαση πατρον φλοραλ φορεμα Ραπτικη ευκολο pdf pattern review sew over it ultimate shift dress\nPrevious Post Dress E και μια μικρή ιστορία.\nNext Post Stylish Dress Book: Wear With Freedom, παρουσίαση βιβλίου.\n4 thoughts on “The ultimate shift dress και παρουσίαση πατρόν.”\nΔεν έχω ράψει ποτέ από πατρόν, όταν είδα πρώτη φορά ένα από BURDA έπαθα πανικό και είπα μόνο για κουρτίνες θα την έχω τη μηχανή, τζάμπα λεφτά έδωσα! Μετά άρχισα να φτιάχνω μόνη μου και όταν είδα το βιβλιαράκι που πρότεινες στο προηγούμενο άρθρο, είπα κάτι μπορεί να γίνει! Το φόρεμα σου πάει πάρα πολύ, μπράβο!\nΚι εγώ έτσι νιώθω με τα burda! Ενώ έχει πολύ ωραία σχέδια, μάλλον είναι πιο πολύ για προχωρημένους στη ραπτική. Παρατήρησα όμως ότι όλες αυτές οι μικρές εταιρίες απαντούν σ’ αυτό το πρόβλημα, παρέχουν αναλυτικές, κατανοητές οδηγίες. Σε ευχαριστώ πολύ για τα καλά σου λόγια!!! 🙂\nPingback: Laurel dress, μετατροπή και παρουσίαση πατρόν. – acornkiss\nPingback: Laurel dress, παρουσίαση και μετατροπή πατρόν. – acornkiss


Οι πρώτες μετεγγραφές είναι γεγονός! | Goal News Cy\nΚυπριακό Πρωτάθλημα ΠοδοσφαίρουΕΠΙΛΕΚΤΗ ΚΑΤΗΓΟΡΙΑ ΣΤΟΚΟι πρώτες μετεγγραφές είναι γεγονός!\nΟι πρώτες μετεγγραφές είναι γεγονός!\nO Κόρνος FC 2013 ανακοίνωσε τις δυο πρώτες του μετεγγραφές. Πρόκειται για τον Γιώργο Λοΐζου και τον Φίλιππο Παουλή. Πιο κάτω η παρουσίαση των δυο ποδοσφαιριστών μέσα από τη σελίδα της νέας τους ομάδας.\n«Ο Γιώργος Λοΐζου γεννημένος στις 29/5/1990, άρχισε από πολύ νωρίς την ποδοσφαιρική του καριέρα, αφού από 15 χρονών άρχισε να αγωνίζεται σε ποδοσφαιρικές ομάδες. Η ομάδα του Οθέλλου, της Πέγειας, του Ονήσιλου, του Χαλκάνορα και του Ολυμπιακού Λευκωσίας είναι κάποιοι από τους σταθμούς του ποδοσφαιριστή που κατάφερε να παίξει στην Α’ Κατηγορία και να διακριθεί για τις επιδόσεις του. Πρόκειται για έναν ποδοσφαιριστή που παίζει στην πρώτη γραμμή και μπορεί να καλύψει τις επιθετικές θέσεις.\nΟ Φίλιππος Παουλή γεννημένος στις 29/8/1986, άρχισε να αγωνίζεται από 16 ετών! Η πορεία του γνωστή σε όλους αφού κατάφερε στις ομάδες που αγωνίστηκε να διακριθεί για το ποδοσφαιρικό του ταλέντο και τις ηγετικές του ικανότητες. Πέρασε από τις ομάδες του Χαλκάνορα και της ΜΕΑΠ και ήταν παρόν στις μεγάλες τους στιγμές, πανηγυρίζοντας 3 φορές την άνοδο και 1 νταμπλ!».


ΗΛΕΚΤΡΟΔΟΜΗ - Ενημέρωση\nΑΝΑΚΟΙΝΩΣΕΙΣ - ΕΤΟΣ :2017\nΣας ευχόμαστε ολόψυχα Καλά Χριστούγεννα & Ευτυχισμένο το Νέο Έτος.\nΣΥΣΤΗΜΑ KNX - DALI ΣΤΟ ΩΔΕΙΟ ΑΘΗΝΩΝ\nΗ εταιρεία μας τοποθέτησε και προγραμμάτισε σύστημα διαχείρισης φωτισμού KNX - DALI, στην αίθουσα Συναυλιών του Ωδείου Αθηνών, στο κέντρο της Αθήνας.\nΝΕΟ ΕΡΓΟ ΣΤΗΝ ΠΕΡΙΟΧΗ ΤΗΣ ΝΕΑΣ ΙΩΝΙΑΣ\nΗ εταιρεία μας ανέλαβε την ηλεκτρική εγκατάσταση για την ανακαίνιση των γραφείων γνωστής εταιρείας συστημάτων πληροφορικής, στην περιοχή της Νέας Ιωνίας.\nΝΕΟ ΕΡΓΟ ΣΤΗΝ ΠΕΡΙΟΧΗ ΤΟΥ ΧΑΛΑΝΔΡΙΟΥ\nΗ εταιρεία μας ανέλαβε την ηλεκτρική εγκατάσταση για την ανακαίνιση των γραφείων γνωστής εταιρείας προγραμματισμού ηλεκτρονικών συστημάτων, στην περιοχή του Αμαρουσίου.\nΝΕΟ ΕΡΓΟ ΣΤΗΝ ΠΕΡΙΟΧΗ ΤΟΥ ΑΜΑΡΟΥΣΙΟΥ\nΗ εταιρεία μας ανέλαβε την ηλεκτρική εγκατάσταση για την ανακαίνιση του κτιρίου γνωστής βιομηχανίας παραγωγής καλλυντικών, στην περιοχή του Αμαρουσίου.\nΝΕΟ ΕΡΓΟ ΣΤΗΝ ΠΕΡΙΟΧΗ ΤΩΝ ΑΧΑΡΝΩΝ\nΗ εταιρεία μας ανέλαβε την ηλεκτρική εγκατάσταση ενός νέου χώρου που θα στεγαστεί πλυντήριο αυτοκινήτων, στην περιοχή των Αχαρνών.\nΗΛΕΚΤΡΙΚΕΣ ΕΡΓΑΣΙΕΣ ΣΕ ΥΠΟΚΑΤΑΣΤΗΜΑΤΑ ΕΤΑΙΡΕΙΑΣ (ΕΥΡΥΤΕΡΗ ΠΕΡΙΟΧΗ ΑΤΤΙΚΗΣ)\nΗ εταιρεία μας ολοκλήρωσε μία σειρά από εργασίες, σε διάφορα υποκαταστήματα γνωστής εταιρείας εμπορίας ανταλλακτικών αυτοκινήτων, στις περιοχές των Βριλησσίων, της Παλλήνης, του Μαρκόπουλου, του Γαλατσίου και του Νέου Κόσμου.\nΕΓΚΑΤΑΣΤΑΣΗ ΦΩΤΙΣΤΙΚΩΝ ΕΚΘΕΣΗΣ ΕΡΓΩΝ ΤΕΧΝΗΣ ΣΤΟ ΠΑΛΙΟ ΧΡΗΜΑΤΙΣΤΗΡΙΟ (ΑΘΗΝΑ)\nΗ εταιρεία μας ανέλαβε και ολοκλήρωσε την εγκατάσταση φωτιστικών, για νέα έκθεση έργων τέχνης που φιλοξενήθηκε στο χώρο του παλιού Χρηματιστηρίου στην Αθήνα.\nΕΓΚΑΤΑΣΤΑΣΗ ΦΩΤΙΣΤΙΚΟΥ ΑΝΑΔΕΙΞΗΣ ΕΡΓΟΥ ΤΕΧΝΗΣ ΣΕ ΧΩΡΟ ΤΡΑΠΕΖΑΣ (ΓΕΡΑΚΑΣ)\nΗ εταιρεία μας ανέλαβε και ολοκλήρωσε την προμήθεια και εγκατάσταση ειδικού φωτιστικού τεχνολογίας LED, για την ανάδειξη έργου τέχνης στην είσοδο των κεντρικών γραφείων τράπεζας, στην περιοχή του Γέρακα.\nΗΛΕΚΤΡΙΚΗ ΕΓΚΑΤΑΣΤΑΣΗ ΓΡΑΦΕΙΩΝ ΕΤΑΙΡΕΙΑΣ (ΜΑΡΟΥΣΙ)\nΟλοκληρώθηκε η ηλεκτρική εγκατάσταση γραφείων εταιρείας παροχής συμβουλευτικών υπηρεσιών, στην περιοχή του Αμαρουσίου.\nΕΓΚΑΤΑΣΤΑΣΗ KNX ΣΕ ΧΩΡΟ ΙΑΤΡΕΙΟΥ (ΑΘΗΝΑ)\nΠραγματοποιήθηκε εγκατάσταση και προγραμματισμός συσκευών αυτοματισμού KNX, στο χώρο ιδιωτικού ιατρείου στην περιοχή της Αθήνας.\nΑΝΤΙΚΑΤΑΣΤΑΣΗ ΦΩΤΙΣΜΟΥ ΕΙΣΟΔΟΥ ΠΟΛΥΚΑΤΑΣΤΗΜΑΤΟΣ (ΜΑΡΟΥΣΙ)\nΗ εταιρεία μας ολοκλήρωσε την αντικατάσταση του φωτισμού στο χώρο της εξωτερικής εισόδου πολυκαταστήματος, επί της Λεωφόρου Κηφισίας στο Μαρούσι.\nΤΟΠΟΘΕΤΗΣΗ & ΣΥΝΔΕΣΗ ΠΙΝΑΚΑ UPS ΣΕ ΧΩΡΟ ΕΤΑΙΡΕΙΑΣ (ΠΑΛΛΗΝΗ)\nΗ εταιρεία μας ολοκλήρωσε τις εργασίες τοποθέτησης και σύνδεσης νέου ηλεκτρολογικού πίνακα UPS, στο κατάστημα εταιρείας εμπορίας ανταλλακτικών αυτοκινήτων στην περιοχή της Παλλήνης.\nΗΛΕΚΤΡΙΚΕΣ ΕΡΓΑΣΙΕΣ ΠΑΡΟΧΗΣ ΜΗΧΑΝΗΜΑΤΩΝ ΕΡΓΑΣΤΗΡΙΟΥ ΦΑΡΜΑΚΟΒΙΟΜΗΧΑΝΙΑΣ (ΠΑΛΛΗΝΗ)\nΟλοκληρώσαμε το σύνολο των εργασιών για την τοποθέτηση ηλεκτρικών παροχών στα νέα μηχανήματα των χώρων εργαστηρίου φαρμακοβιομηχανίας, στην περιοχή της Παλλήνης.\nΗΛΕΚΤΡΙΚΕΣ ΕΡΓΑΣΙΕΣ ΠΑΡΟΧΩΝ ΡΕΥΜΑΤΟΣ ΣΕ ΕΡΓΟΣΤΑΣΙΟ ΦΑΡΜΑΚΟΒΙΟΜΗΧΑΝΙΑΣ (ΠΑΛΛΗΝΗ)\nΠραγματοποιήθηκαν ηλεκτρικές εργασίες παροχών ρεύματος στο εργοστάσιο φαρμακοβιομηχανίας στην περιοχή της Παλλήνης.\nΤΟΠΟΘΕΤΗΣΗ ΣΤΑΘΕΡΟΠΟΙΗΤΗ ΤΑΣΗΣ ΣΕ ΑΠΟΘΗΚΕΣ ΕΤΑΙΡΕΙΑΣ (ΜΑΡΚΟΠΟΥΛΟ)\nΟλοκληρώθηκε η εργασία τοποθέτησης και σύνδεσης νέου σταθεροποιητή τάσης, στο χώρο αποθηκών εταιρείας στο Μαρκόπουλο Αττικής.\nΤΟΠΟΘΕΤΗΣΗ & ΣΥΝΔΕΣΗ ΦΩΤΙΣΤΙΚΩΝ ΣΕ ΚΤΙΡΙΟ ΕΚΠΑΙΔΕΥΤΗΡΙΩΝ (ΠΑΛΛΗΝΗ)\nΠραγματοποιήθηκε τοποθέτηση και σύνδεση 4 εξωτερικών φωτιστικών (κολώνες) στον εξωτερικό χώρο κτιρίου εκπαιδευτηρίων στην περιοχή της Παλλήνης.\nΑΝΑΒΑΘΜΙΣΗ ΦΩΤΙΣΜΟΥ ΚΑΤΑΣΤΗΜΑΤΟΣ (ΓΑΛΑΤΣΙ)\nΟλοκληρώθηκαν οι εργασίες αναβάθμισης του υπάρχοντος φωτισμού με φωτισμό LED, σε κατάστημα εμπορίας ανταλλακτικών αυτοκινήτων στην περιοχή του Γαλατσίου.\nΑΝΑΒΑΘΜΙΣΗ ΦΩΤΙΣΜΟΥ ΚΑΤΑΣΤΗΜΑΤΟΣ (ΝΕΟΣ ΚΟΣΜΟΣ)\nΗ εταιρεία μας προχώρησε στην αναβάθμιση του φωτισμού σε κατάστημα εμπορίας ανταλλακτικών αυτοκινήτων στην περιοχή του Νέου Κόσμου, με τη χρήση λαμπτήρων LED νέας τεχνολογίας στη θέση των παλιών λαμπτήρων που υπήρχαν.\nΑΝΑΒΑΘΜΙΣΗ ΦΩΤΙΣΜΟΥ ΚΑΤΑΣΤΗΜΑΤΟΣ (ΠΕΡΙΣΤΕΡΙ)\nΟλοκληρώσαμε την αναβάθμιση του φωτισμού καταστήματος εμπορίας ανταλλακτικών αυτοκινήτων στην περιοχή του Περιστερίου, αντικαθιστώντας τους υπάρχοντες λαμπτήρες με λαμπτήρες νέας τεχνολογίας LED.\nΑΡΧΕΙΟ - ΕΤΗ


"Πάγωσαν" (και πάλι) οι διαπραγματεύσεις για τον Καρμέλο - ebasket.gr\nΚεντρική NBA “Πάγωσαν” (και πάλι) οι διαπραγματεύσεις για τον Καρμέλο\n“Πάγωσαν” (και πάλι) οι διαπραγματεύσεις για τον Καρμέλο\nΔημοσίευση στις 25/08 11:07\nΟ Καρμέλο Άντονι επιθυμεί να ενταχθεί μέσω ανταλλαγής στους Χιούστον Ρόκετς, οι Νιου Γιορκ Νικς θέλουν να τον παραχωρήσουν πάση θυσία -αν και δεν είναι στο χέρι τους- και η εξεύρεση τρίτης ή και τέταρτης ομάδας για την οριστικοποίηση του trade φαντάζει δύσκολη υπόθεση. Οι παραπάνω σταθερές ισχύουν καθ’όλη τη διάρκεια του φετινού καλοκαιριού και φαίνεται ότι δεν θα σταματήσουν σύντομα, βάσει του τελευταίου ρεπορτάζ του Άντριαν Γουοζναρόφσκι.\n“Οι συζητήσεις των Χιούστον Ρόκετς και των Νιου Γιορκ Νικς για τον Καρμέλο Άντονι έχουν πέσει σε αδράνεια. Οι Ρόκετς ψάχνουν να βρουν τρίτες και τέταρτες ομάδες ώστε να βοηθήσουν στην οριστικοποίηση της συμφωνίας. Δεν έχουν καταφέρει να το κάνουν αυτό. Αμφότερες οι πλευρές έχουν συμβιβαστεί με την ιδέα ότι ο “Μέλο” μάλλον θα πάει στην προετοιμασία των Νικς“, τονίζει χαρακτηριστικά ο ρεπόρτερ του ESPN.\nΗ “σαπουνόπερα” αυτή ενδέχεται να μην έχει αίσιο τέλος, καθώς οι Νικς ίσως υποχρεωθούν να διατηρήσουν στις τάξεις τους έναν παίκτη που φαντάζει ξένο σώμα για εκείνους εδώ και πολύ καιρό. Από την άλλη, το Χιούστον έχει ήδη ενισχυθεί σε υπέρμετρο βαθμό, κάτι που ενδεχομένως να καθιστά την ανταλλαγή για τον Άντονι περιττή. Ο μόνος παράγοντας που μπορεί να διατηρήσει την ελπίδα ζωντανή είναι η επιμονή του ίδιου του Άντονι, ο οποίος επιθυμεί διακαώς να γίνει συμπαίκτης του Τζέιμς Χάρντεν και του Κρις Πολ.\nΠροηγούμενο Η “πρώτη” του ΚΑΟ Κορίνθου (pics)\nΕπόμενο Νέα προσθήκη για τα Μελίσσια!


Τραμπ: «Εκπληκτικό» το ότι ένας ομοφυλόφιλος θέτει υποψηφιότητα | Έθνος\nΚΟΣΜΟΣ 17.05.2019 09:14 Newsroom\nΟ Αμερικανός πρόεδρος φέρεται να το έλεγε σοβαρά\n«Πιστεύω ότι είναι πολύ καλό», δήλωσε ο Αμερικανός πρόεδρος στο τηλεοπτικό δίκτυο Fox News, σύμφωνα με τα αποσπάσματα συνέντευξής του που θα μεταδοθεί την Κυριακή. «Πιστεύω ότι είναι εκπληκτικό. Πιστεύω ότι κάποιοι άνθρωποι ίσως έχουν πρόβλημα με αυτό. Εγώ δεν έχω απολύτως κανένα πρόβλημα. Πιστεύω ότι είναι καλό», πρόσθεσε ο Τραμπ.


Τανυστική Ανάλυση | Science Wiki | FANDOM powered by Wikia\nΑπειροστική Ανάλυση, Μαθηματικά, Επιστήμες\tΤανυστική Ανάλυση\nΤανυστική Ανάλυσις Tensor Analysis, Τανυστικός Λογισμός\n- Επιστημονικός Κλάδος των Μαθηματικών με ευρύτατη εφαρμογή στην Φυσική.\nΟμαλή Επιταχυνόμενη Επιβραδυνόμενη Η ονομασία "Τανυστική Ανάλυση" σχετίζεται ετυμολογικά με την λέξη "τανυστής".\nΟρισμός τανυστών. Άλγεβρα τανυστών. Τανυστικό Πεδίο, Εσωτερική Παράγωγος, συμμεταβλητή (covariant) παράγωγος, ολοκληρωτικά θεωρήματα.\nΕισαγωγή στην Τανυστική Ανάλυση, Ν-διάστατοι διανυσματικοί χώροι, στροφές. Συναλλοίωτος Τανυστής. Ανταλλοίωτος Τανυστής. εφαρμογές Τανυστών. Τανυστές σε ένα διανυσματικό χώροEdit\nΔιανυσματικός Χώρος, αλλαγή βάσης, Δυϊκός Χώρος. Φυσικοί ισομορφισμοί. Τανυστές τύπου (p,q) τανυστικό γινόμενο. Μετασχηματισμός συνιστωσών. Συμμετρικός Τανυστής.\nΑντισυμμετρικός Τανυστής. Αλγεβρα αντισυμμετρικών τανυστών. Τανυστές σε χώρους με εσωτερικό γινόμενοEdit\nΜετρικός Τανυστής, συσχετισμένοι τανυστές. Γραμμικές απεικονίσεις ως τανυστές 2ας τάξης. Πολική ανάλυση. Λογισμός στον χώρο RnEdit\nΔιανυσματικά και τανυστικά πεδία στον Rn. Συναλλοίωτη παράγωγος. Διαφορικές μορφές. Καμπυλόγραμμα συστήματα συντεταγμένων. Διαφορικές πολλαπλότητεςEdit\nΔιαφορικό Πολύπτυχο Εφαπτόμενος Χώρος. Διανυσματικά και Τανυστικά πεδία. Παράγωγος Lie. Συναλλοίωτη Παράγωγος. Εξωτερική Παράγωγος. Θεώρημα Stokes. Πολλαπλότητες Riemann. Εφαρμογές στη μηχανική των συνεχών μέσωνEdit\nΣυνεχή μέσα, παραμόρφωση, τανυστές παραμόρφωσης. Μεταβολή μήκους, εμβαδού, όγκου. Περιγραφές Euler και Lagrange. Θεωρήματα μεταφοράς. Εξισώσεις κίνησης. Ελαστικά και ρευστά μέσα. Εφαρμογές στη Μηχανική Lagrange και HamiltonEdit\nΠολλαπλότητα αναπαραστάσεων, δυνάμεις συνδέσμων. Εξισώσεις Lagrange. Συντηρητικές δυνάμεις. Μετασχηματισμός Legendre. Διατήρηση ενέργειας. Εξισώσεις Hamilton. Διανυσματικά πεδία Lagrange και Hamilton.\nR. Abraham, J. Marsden, T. Ratiu, Manifolds, Tensor analysis and Applications, Springer-Verlag, 1988. V. Arnold, Mathematical Methods of Classical Mechanics, Springer-Verlag, 1989. R. Bishop, and S. Goldberg, Tensor Analysis on Manifolds, Dover, 1980. M. Crampin and F. Pirani, Applicable Differential Geometry, Cambridge University Press, 1994. Dodson and Poston, Tensor Geometry, Springer-Verlag, 1993. * J. Marsden, T. Hughes, Mathematical Foundations of Elasticity, Prentice Hall, 1983. B.ONeil, Semi-Riemannian Geometry with Applications to Relativity, Academic Press, 1983.\nΑνακτήθηκε από το "http://el.science.wikia.com/wiki/%CE%A4%CE%B1%CE%BD%CF%85%CF%83%CF%84%CE%B9%CE%BA%CE%AE_%CE%91%CE%BD%CE%AC%CE%BB%CF%85%CF%83%CE%B7?oldid=197110".


Mon Ami, Παραλία Pismo - Κριτικές εστιατορίων - TripAdvisor\nMon Ami: Εστιατόρια στην περιοχή\nΔραστηριότητες κοντά σε: Mon Ami\nMon Ami, Παραλία Pismo\n) Νο 26 από 75 στην κατηγορία Εστιατόρια για: Παραλία Pismo €€ - €€€ Γαλλική, Κατάλληλο για χορτοφάγους, Επιλογές βίγκαν\n230 Pomeroy Ave, Παραλία Pismo, CA 93449\nΦιλικό και υπέροχο καφέ.\nΝόστιμο κρέπες και καφέ!\nΕξαιρετικό καφέ και κρέπες\nΣυγκεχυμένος αλλά καλό\nΈνα νόστιμο delight. Μην παραλείψετε να κρέπα!\nΛάβετε γρήγορα απαντήσεις από το προσωπικό του Mon Ami και από προηγούμενους επισκέπτες.\nΔιεύθυνση: 230 Pomeroy Ave, Παραλία Pismo, CA 93449\nΑριθμός τηλεφώνου: +1 805-773-1458


LAMBERTS Colladeen Derma-Plus 60 Tabs - ilovepharmacy.gr\n> Συμπληρώματα & Εναλλακτικά>Ανάγκες>Δέρμα-Μαλλιά-Νύχια>LAMBERTS Colladeen Derma-Plus 60 Tabs\nLAMBERTS Colladeen Derma-Plus 60 Tabs\nΑνθοκυανιδίνες, πράσινο τσάϊ, λουτεϊνη και ζεαξανθίνη για υγιές δέρμα.\nΚερδίζετε 13,54 €\nΤο συμπλήρωμα διατροφής LAMBERTS Colladeen Derma-Plus 60 Tabs είναι ένα σκεύασμα υψηλής περιεκτικότητας σε ανθοκυανιδίνες (από σπόρο σταφυλιών και μύρτιλων) με προσθήκη τιτλοδοτημένου εκχυλίσματος πράσινου τσαγιού, λουτεΐνης και ζεαξανθίνης. Περιέχει ένα από τα υψηλότερα επίπεδα ανθοκυανιδινών που είναι διαθέσιμα. Οι ανθοκυανιδίνες υπάγονται στα φλαβονοειδή (ή PCO’ s) και στο Colladeen Derma Plus προέρχονται από εκχύλισμα σπόρων σταφυλιών και μύρτιλων σε δοσολογία 320mg ανά 2 ταμπλέτες. Το τελικό προϊόν ενισχύεται με την προσθήκη:\nΤο Colladeen Derma Plus αποτελεί ένα ανεκτίμητο συμπλήρωμα διατροφής για άτομα που φροντίζουν τη διατήρηση της υγείας του δέρματός τους.\nΚάθε 2 ταμπλέτες αποδίδουν: Anthocyanidins 320mg (from extracts of Grapeseed and Bilberry) Green Tea Leaf 275mg (provided by 50mg of a 5.5:1 extract) Lutein (pure, free form) 6mg Zeaxanthin 240μg Vitamin C 40mg Niacin 8mg Biotin 25µg Ταμπλετοποίηση με: DiCalcium Phosphate, Cellulose, Tablet Coating (Hydroxypropyl Methylcellulose, Colours: Titanium Dioxide & Iron Oxides), Crosslinked Cellulose Gum, Silicon Dioxide, Stearic Acid, Magnesium Stearate.


Online Παιχνίδι Χριστούγεννα Κούκλα. Παίξτε το παιχνίδι online δωρεάν Χριστούγεννα Κούκλα. Κατεβάστε το παιχνίδι Χριστούγεννα Κούκλα. Παιχνίδια Παιχνίδια για τα κορίτσια - gr.gamegame24.com\nΑν είστε λάτρης του παίζοντας με κούκλες, τότε είστε στο σωστό μέρος.\n© sgames.org -. Δωρεάν online παιχνιδιών Χριστούγεννα Κούκλα () σε απευθείας σύνδεση κόσμο παιχνιδιού παιχνίδι λάμψης Χριστούγεννα Κούκλα για δωρεάν. Μην ξεχάσετε να αξιολογήσετε αυτό το παιχνίδι Χριστούγεννα Κούκλα και να μοιραστούν αυτό το παιχνίδι με τους καλύτερους φίλους σας.\nΠαιχνίδι Χριστούγεννα Κούκλα σε απευθείας σύνδεση\nΠεριγραφή του παιχνιδιού Χριστούγεννα Κούκλα γραμμή. Πώς να παίξετε το παιχνίδι online Αν είστε λάτρης του παίζοντας με κούκλες, τότε είστε στο σωστό μέρος. Στη διάθεσή σας θα βρείτε πολλά διαφορετικά ρούχα και αξεσουάρ που μπορείτε να δοκιμάσετε τα αγαπημένα σας και είναι επίσης πολύ αστείο κούκλα.\nΒαθμολογήστε αυτό το παιχνίδι: Παίχθηκε: 115\nΧριστούγεννα Κούκλα ( Ψηφοφορίες1, Δευτεροβάθμια Βαθμολογία: 5/5)